**ОПШТИНА ВЛАДИЧИН ХАН**

****

**СТРАТЕГИЈА РАЗВОЈА ТУРИЗМА**

**ЗА ОПШТИНУ ВЛАДИЧИН ХАН**

**2017-2022**

**Август 2017 године**

Садржај

[1. УВОД 4](#_Toc490815937)

[1.1. ТУРИЗАМ 4](#_Toc490815938)

[2. ПРИРОДНО-ГЕОГРАФСКЕ КАРАКТЕРИСТИКЕ 6](#_Toc490815939)

[2.1. Положај општине Владичин Хан у Пчињском региону - Приказ педолошких, геоморфолошких, геолошких, хидрогеолошких и сеизмолошких карактеристика терена 6](#_Toc490815940)

[2.2. Геоморфолошке и геолошке карактеристике терена 7](#_Toc490815941)

[2.3. Хидрогеолошке карактеристике терена - Хидрографска мрежа општине 7](#_Toc490815942)

[2.4. Сеизмичност терена 8](#_Toc490815943)

[2.5. Земљиште 9](#_Toc490815944)

[2.6. Флора и фауна 9](#_Toc490815945)

[2.7. Подаци о изворишту водоснабдевања и основним хидролошким карактеристикама 10](#_Toc490815946)

[2.8. Климатске карактеристике са метеоролошким показатељима 11](#_Toc490815947)

[2.9. Опис флоре и фауне, природних добара посебне вредности, ретких и угрожених биљних и животињских врста 11](#_Toc490815948)

[2.10. Заштићени простори биодиверзитета 12](#_Toc490815949)

[2.11. Заштићена културна добра 12](#_Toc490815950)

[3. Квалитет животне средине на територији општине Владичин Хан 14](#_Toc490815951)

[3.1. Анализа и оцена стања квалитета површинских вода и отпад 15](#_Toc490815952)

[3.2. Анализа и оцена стања квалитета ваздуха 15](#_Toc490815953)

[3.3. Анализа и оцена стања квалитета вода 16](#_Toc490815954)

[3.4. Анализа и оцена стања квалитета земљишта 16](#_Toc490815955)

[3.5. Анализа и оцена стања нивоа буке - комуналана бука 17](#_Toc490815956)

[3.6. Комунални и индустријски отпад 19](#_Toc490815957)

[3.7. Систем организације заштите животне средине 19](#_Toc490815958)

[4. Инфраструктура 22](#_Toc490815959)

[4.1. Саобраћајна инфраструктура и јавна расвета 22](#_Toc490815960)

[4.2. Комунална инфраструктура 22](#_Toc490815961)

[5. КАПАЦИТЕТИ ЗА РАЗВОЈ ТУРИЗМА 24](#_Toc490815962)

[5.1. Културно-историјске одлике 24](#_Toc490815963)

[5.2. Заштићене природне вредности 25](#_Toc490815964)

[5.3. Заштићена изворишта река, термалних и минералних извора 29](#_Toc490815965)

[5.4. Становништво 29](#_Toc490815966)

[5.5. Туристичке зоне општине Владичин Хан 30](#_Toc490815967)

[6. КУЛТУРНЕ ВРЕДНОСТИ 32](#_Toc490815968)

[6.1. Традиција и уметност 34](#_Toc490815969)

[6.2. Манифестациони туризам 35](#_Toc490815970)

[6.3. Спорт и рекреација 37](#_Toc490815971)

[6.4. Ресурси за пословни туризам (MICE и конгресни туризам) 38](#_Toc490815972)

[7. Материјална база за развој туризма општине Владичин Хан - смештајни капацитети 40](#_Toc490815973)

[7.1. Туристички промет на подручју општине Владичин Хан 41](#_Toc490815974)

[7.2. Рурални туризам 42](#_Toc490815975)

[7.3. Национална Стратегија развоја туризма РС 43](#_Toc490815976)

[8. ПРИОРИТЕТИ, ДЕФИНИСАЊЕ ЦИЉА, НОСИОЦА, РОКОВА И ПОТЕНЦИЈАЛНИХ ИЗВОРА ФИНАНСИРАЊА 46](#_Toc490815977)

[9. ЗАКЉУЧАК 49](#_Toc490815978)

# 1. УВОД

Много је разлога да се туризам у општини Владичин Хан сматра делатношћу са изразитим шансама за развој, како због великог броја ресурса тако и због њиховог квалитета.

Планирање и развој туризма једне општине базира се на анализи друштвеног и економског стања, како у општини тако и у њеној околини, који су често у нескладу. Планирањем развоја туризма, општина доноси одређене одлуке које се спроводе у будућности и тиме одређује правац развоја привреде односно, у овом случају, привредне делатности – туризма.

Предмет анализе представљају ресурси који се налазе на територији општине Владичин Хан. Анализом су обухваћени сви потенцијални простори у општини који могу имати одређену туристичку вредност. Предмет анализе обухвата и све спортско-рекреативне просторе који могу бити коришћени и у туризму, а пре свега у оквиру активности слободног времена и које се највише односе на локално становништво.

Туризам као хетерогена делатност обухвата широк спектар различитих могућности за активирање одређеног простора. У овом делу потребно је навести и анализирати све ресурсе које Општина поседује како би се они што адекватније могли искористити за потребе развоја и унапређења туристичке понуде. Евидентирање постојећих потенцијала, односно ресурса представља инвентаризацију простора, коју је неопходно детаљно анализирати, како би се утврђени потенцијали у дужем временском периоду, кроз Стратегију могли и валоризовати.

На основу Закона о туризму Србије(Сл.Гл.Републике Србије број 36/2009, 88/2010, 99/2011 –др.закон, 93/2012 и 84/2015) и члана 4, 5 и 12 јединица локалне самоуправе, у оквиру својих надлежности утврђених Законом којим се уређује локална самоуправа и посебним законом доноси програм развоја туризма у складу са Националном Стратегијом развоја труризма.

## 1.1. ТУРИЗАМ

Задовољавање потреба туриста је читав један процес, чији успех зависи, у крајњој линији, од ставова свих појединаца и организација који на непосредан или посредан начин учествују у обликовању одговарајућих доживљаја, односно искустава туриста.

Као једна од најефикаснијих форми интерног маркетинга издваја се комуницирање са становништвом дестинације у циљу предочавања важности развоја туризма за укупан друштвено- економски развој, као и за подизање квалитета живота.

Овај облик активности би допринео и бољем образовању становништва, као и упознавању са сопственим туристичким ресурсима, чиме би утицао на развој домаћег туризма, као и на стварање образованије радне снаге за потребе туризма.

Савремене тенденције на туристичком тржишту посебно истичу важност управљања туризмом на локалном нивоу. На том нивоу долазе до пуног изражаја и односи између главних интересних група, које чине локално становништво, локални органи власти, посетиоци, туристичка и комплетна привреда.

Самим тим, локална туристичка дестинација је најважнији тип дестинације а најбоље објашњење шта она представља дала је посебна радна група Светске туристичке организације дефиницијом према којој је,

’’локална туристичка дестинација простор у којем туриста проводи најмање једну ноћ. Она укључује туристичке производе као што су додатне услуге и атрактивности и туристичке ресурсе у оквиру повратног путовања у оквиру једног дана. Она има просторне и административне границе које дефинишу њено управљање и имиџ и перцепције који дефинишу њену тржишну конкурентност. Локалне дестинације садрже различите интересне групе, често укључујући локално становништво, и могу се ширити и умрежавати у циљу формирања већих дестинација’’.

Свако локално подручје или заједница које разматра развој туризма или експанзију постојећег туристичког сектора, требало би пажљиво да процени квалитет својих ресурса. Ова процена би помогла у одлучивању да ли подручје има потенцијал за развој или експанзију туризма и, уколико има који је за развиј најподеснији тип туризма. Ово постаје предходна студија изводљивости за развој туризма и, уколико постоји туристички потенцијал, пружа основу за спровођење детаљне студије туристичког планирања.

Анализом интерних ресурса направио би се преглед свих јаких и слабих тачака тј. прављење једне прегледне листе компаративних предности и недостатака и то у домену:

- атрактивности ( природне, културно-историјске, антропогене и изграђене и др.)

- приступачности ( удаљености у географском и економском смислу)

- услова за боравак ( елементи за пружање основних и других туристичких услуга – смештај, исхрана, снабдевање, забава, разонода, рекреација и остало).

Потреба туристичке дестинације за снажнијим изласком на међународно туристичко тржиште, уз унапређење туристичког производа, са јасно формулисаним циљевима и смерницама за реализацију постављених циљева треба базирати на реалним основама а за њихову реализацију придобити читав низ субјеката туристичке и остале, за развој туризма, заинтересоване привреде уз уважавање квантитативних и квалитативних елемената развоја.

Туристички потенцијал – природне и антропогене туристичке вредности, и расположива рецепциона основа ( смештајни капацитети, угоститељски објекти и сл.), укључујући ту и туристички значај саобраћајно – географског положаја Владичиног Хана, омогућују знатан развој и афирмацију његове туристичке функције. Неоспорно је да расположиви услови погодују развоју транзитног, екскурзионог, ловног, риболовног, излетничког, екстремног, туризма посебних интересовања, сеоског туризма и да су они у садашњој фази развоја скоро неискоришћени. Извесно је да економски ефекти од туризма могу бити неупоредиво већи од тренутних. Неке чињенице сведоче о одређеном туристичком значају града у прошлости. Тако, између осталог, Владичин Хан се у минулим временима помиње као ’’летовалиште за имућније Скопљанце’’.

Појавом ’’новог’’ туризма’’ на туристичком тржишту, пружа се шанса многим туристичким дестинацијама континенталног дела наше земље да изађу из сенке, до јуче владајућег ’’масовног’’ туризма и раме уз раме са њим учествују у освајању туристичког тржишта.

Општина Владичин Хан је, као и многе друге општине у Србији добила шансу да заигра на карту туризма. Време тече, а играча је све више. У тој трци најважније је кренути на време да не би заостали за другима и изгубили трку. Сигурно не можемо бити најбољи али је важно бити у игри и бити конкурентан.

# 2. ПРИРОДНО-ГЕОГРАФСКЕ КАРАКТЕРИСТИКЕ

## 2.1. Положај општине Владичин Хан у Пчињском региону - Приказ педолошких, геоморфолошких, геолошких, хидрогеолошких и сеизмолошких карактеристика терена

У северозападном делу Врањске котлине с обе стране тока Јужне Мораве, у непосредној близини Грделичке клисуре формиран је и развија се Владичин Хан. Са својом просторно утицајном сфером ова територија представља део централне области територијалног језгра Балканског полуострва. Удаљеност града од међудржавне границе са Македонијом на југу је 67 км, а са Бугарском на исток 52 км.

****

Западно залеђе насеља чини планина Кукавица са својим огранцима и највишим врхом Влајна (1441 м). Град лежи на важним саобраћајницама – железничкој прузи и аутопуту који од Београда и Ниша (са севера) воде ка Скопљу (на југ). Саобраћајна удаљеност Владичиног Хана од Београда износи 333 км, Приштине 112 км, Новог Сада 409 км, Ниша 91 км и Скопља 112 км.



## 2.2. Геоморфолошке и геолошке карактеристике терена

Просечна надморска висина Владичиног Хана износи 328 м и највећи део заузима брдско-планинско подручје. Налази се у зони умерено континенталне климе.

Највећи део земљишта општине Владичин Хан (огранци Кукавице и Чемерника) припада киселим смеђим и подзоластим земљиштима, најчешће под шумом или под пашњацима. Најтипичнија и најраспрострањенија шумска вегетација су букове шуме, а на јужнијим падинама налазе се ксеротермније храстове заједнице. Источна страна јужноморавске долине покривена је гајњачама.

Гајњача се формирала на речној и језерској тераси. Гајњаче су дубока земљишта, различитих физичких особина зависно од варијетета. Природну вегетацију гајњаче чине претежно ксеротермне храстове шуме. Западна страна јужноморавске долине јужно од Владичиног Хана покривена је смоницама и метаморфним стенама. Смонице се искоришћавају скоро искључиво као њивска земљишта. На смоници се гаје и воћњаци и виногради. Шуме и ливаде на смоници су ретке. Мањи део земљишта општине Владичин Хан (долине Јужне Мораве и најнижих делова притока) припада алувијалном земљишту – творевинама река Јужне Мораве, Врле, али и мањих водотокова Јовачке реке, Лепенице, Калиманке, Корбевачке реке, Јелашнице и др., као и делувијалним земљиштима пореклом од еродовања околних падинских зона. Површински слој алувијалног земљишта знатно је развијен и има врло погодан гранулометријски састав. Због генетичких особина земљишта смањене су производне вредности, те спадају у ливадско пашњачка земљишта. У вишим зонама ова земљишта прелазе у шумска и планинска земљишта. Најниже делове Врањске долине покривају делувијално‐алувијални наноси. Њихове основне особине зависе од природе материјала који је исталожен. У производном смислу ова земљишта су доста хетерогена, па, у целини узето, делувијална земљишта представљају добра шумска земљишта, али се првенствено користе као пољопривредна земљишта.

Од укупне површине општине (366 км2) пољопривредно продуктивно земљиште заузима 45.30% територије.

## 2.3. Хидрогеолошке карактеристике терена - Хидрографска мрежа општине

**Владичин Хан**

Највећи део простора у нижим зонама у јужноморавској долини налази се у водозасићеном терену који је у заравњеном делу приобаља и под хидрауличким утицајем реке. У конкретним геолошким условима овде је формирана јединствена издан фреатског типа која се прихрањује из водотока, брдског залеђа и вертикалног је биланса. Издан је снажног капацитета, континуално просторно повезана. Ниво воде је на дубини 1,0‐5,0 м од површине терена, зависно од надморске висине и терасног нивоа. У овој зони се могу формирати изворишта већег капацитета, при чему је квалитет изданских вода под знаком питања, јер је издан угрожена индустријским и градским загађењем. Употреба пијаћих вода могућа је са нивоа који су изнад кота градских реципијената, или из других, дубљих изданских нивоа. Такође, из брдског масива, могуће је коришћење вода са површинских изворишта, најчешће контактног типа Падински терени изграђени од шкриљаца Власинског комплекса и неогених седимената су безводни, уколико глиновита компонента није присутна у већој мери. Међутим, уколико су површински слојеви више распаднути, пукотине су испуњене глином те постају непролазне за воду, која се задржава у површинској зони, често стварајући и пиштевине. Овакав терен, при засецању без адекватног обезбеђивања ископа и дренаже, може лако да клизне, што се често среће у широј зони Владичиног Хана (познато је клизиште Јовац услед којег је за само неколико дана преграђено корито истоимене реке и настала хидроакумулација).

Подручје општине Владичин Хан је веома богато мрежом водотока различитих профила. Хидрографску мрежу чине реке Јужна Морава, Врла, и Калиманка и друге мање притоке Јужне Мораве.

Река Јужна Морава је главни реципијент за све водотоке са подручја општине Владичин Хан. Тече од југа ка северу кроз средину општине. У релативно уској алувијалној равни река меандрира стварајући спрудове и аде. Ширина јој варира од 50 до 70 м на местима где нема спрудова и где је регулисана, до 120 до 300 м у северном и јужном делу где у меандрима ствара спрудове и корито је шире. У кориту долази до ерозивних и акумулативних процеса. Корито је пуно наноса који је пореклом из бројних притока са сливног подручја веома подложног ерозији.

Средњи потицај у Владичином Хану су око 19,6 м3/с, а водостај око 100 цм, али у току године они варирају у складу хидролошким режимом у целом сливу и имају бујични карактер на свим водотоцима. До сада највећа вода на реци Јужној Морави на водомерној станици Владичин Хан износила је 703 м3/с при чему је апсолутни протицај у односу 1:1775, што јасно указује на изразито бујични карактер ове реке.

Највећа десна притока Јужне Мораве на подручју општине је река Врла. Извориште реке Врле је на падинама Варденика (испод врха Виљеколо) на коти 1.604 мнв. Ушће у Јужну Мораву је у Владичином Хану на око 323 мнв Река Врла има значајан хидроенергетски потенцијал који је искоришћен за производњу електричне енергије.

Од осталих водотока највеће притоке Јужне Мораве су:

- са леве стране: Јовачка река (на којој су после покретања клизишта створена језера), Лепеница, Калиманка (протиче кроз Владичин Хан), Рдовска река, Летовишка река и друге,

- са десне стране: Корбевачка, Богошевачка река, Јелашница, Џепска река и друге.

Речне долине притока су правца северозапад – југоисток и прикупљају воде са терена Кукавице, Варденика и Чемерника. Потицаји су им бујичног карактера, носе велике количине еродованог материјала који се таложи у јужноморавској долини или односи даље Јужном Моравом.

## 2.4. Сеизмичност терена

Геотехнички услови, сеизмички хазард и инжењерски параметри сеизмичности су дефинисани Правилником о техничким нормативима за изградњу објеката високоградње у сеизмичким подручјима (“Сл. лист СФРЈ” бр. 31/81, 49/82, 29/83, 21/88 и 52/90).

На основу сеизмичке микрорејонизације, подручје које обухвата пројекат се налази у зони основног степена сеизмичког интензитета од 6° МЦС, тј. спада у област ретких и умерених земљотреса.

**Стабилност терена-** Анализирано подручје у погледу стабилности припада категорији стабилних терена у природним условима, тако да са овог становишта нема карактеристика које би биле од интереса за анализу утицаја на животну средину.

## 2.5. Земљиште

Највећи део земљишта општине Владичин Хан (огранци Кукавице и Чемерника) припада киселим смеђим и подзоластим земљиштима, најчешће под шумом или под пашњацима. Најтипичнија и најраспрострањенија шумска вегетација су букове шуме, а на јужнијим падинама налазе се ксеротермније храстове заједнице. Источна страна јужноморавске долине покривена је гајњачама. Гајњача се формирала на речној и језерској тераси. Гајњаче су дубока земљишта, различитих физичких особина зависно од варијетета. Природну вегетацију гајњаче чине претежно ксеротермне храстове шуме Западна страна јужнооравске долине јужно од Владичиног Хана покривена је смоницама и метаморфним стенама. Смонице се искоришћавају скоро искључиво као њивска земљишта. На смоници се гаје и воћњаци и виногради. Шуме и ливаде на смоници су ретке. Мањи део земљишта општине Владичин Хан (долине Јужне Мораве и најнижих делова притока) припада алувијалном земљишту – творевинама река Јужне Мораве, Врле, али и мањих водотокова Јовачке реке, Лепенице, Калиманке, Корбевачке реке, Јелашнице и др., као и делувијалним земљиштима пореклом од еродовања околних падинских зона. Површински слој алувијалног земљишта знатно је развијен и има врло погодан гранулометријски састав. Због генетичких особина земљишта смањене су производне вредности, те спадају у ливадско пашњачка земљишта. У вишљим зонама ова земљишта прелазе у шумска и планинска земљишта. Најниже делове Врањске долине покривају делувијално‐алувијални наноси. Њихове основне особине зависе од природе материјала који је исталожен. У производном смислу ова земљишта су доста хетерогена, па, у целини узето, делувијална земљишта представљају добра шумска земљишта, али се првенствено користе као пољопривредна земљишта. Од укупне површине општине (366 км2) пољопривредно продуктивно земљиште заузима 45.30% територије.

## 2.6. Флора и фауна

Умерено континентална клима са довољном влажношћу, повољном сумом просечних температура и вегетационом периоду и педолошки покривач подручја, омогућили су развој вегетације разноврсних врста флоре. Поред реке Јужне Мораве и у најнижим деловима долина притока расту меки лишћари који припадају алувијално – хидрофилном екосистему (врба и топола, као и храст лужњак). Ове шумске површине су неуређене, али штите обале од обрушавања и клизања и у најнижим деловима спречавају замочваривање. На најнижим брежуљцима, као и на повремено плављеном алувијалном земљишту највише има беле и крте врбе, беле и црне тополе, белог бреста али је заступљена и жбунаста флора. Багремове шуме заузимају углавном југоисточну екпозицију. На најнижим, најтоплијим и најсувљим брежуљцима у брдском и равничарском појасу ван утицаја подземних и површинских вода расту ксеротермофилне сладуново – церове и друге сличне шуме (ксеротермне шуме које се редовно јављају на јачим нагибима и топлим падинама, те су изложене јаким летњим сушама. Ова заједница је доста угрожена крчењем, тешко се обнавља и њеним нестајањем отвара се пут ерозији. На различитим киселим смеђим земљиштима, највише Кукавице, расту најчешће букове шуме на највећим висинама или и на нижим заклоњенијим теренима са хладнијом и влажнијом микроклимом. Од воћа највише су заступљени јабука, шљива малина и вишња. Травни покривач чине разне ливадске траве. У долинама притока вегетација је неуређена и угрожена локалним депонијама и нерегулисаним испустима отпадних вода. Животињски свет ширег подручја разноврстан је и богат. У околним планинама најраспрострањенија дивљач је срна, зец, дивља свиња, а од птица јаребица и фазан. У зони Кукавице основано је ловиште "Кукавица", које се систематски и плански одржава и уређује.

## 2.7. Подаци о изворишту водоснабдевања и основним хидролошким карактеристикама

Неискоришћени потенцијал евидентиран је као резерве подземних вода за пиће на подручју Кукавице у зонама контакта шкриљаца и кречњака, у који су изданске воде пореклом из дубљих слојева. У осталим теренима издани су углавном мањег капацитета на мањим дубинама, са мање квалитетном водом подложном загађењу са површине (алувијални седименти на подручју долине Јужне Мораве и потока), ове издани се могу користити само за локалне потребе уколико су повољних особина за пиће. Изузетак представљају постојећа изворишта у долини Јужне Мораве из којих се снабдева Владичин Хан које је за сада довољног капацитета, али потенцијално угрожено загађењем.

Близина урбанизованих и деградираних земљишта може угрозити квалитет воде издани у алувијалним седиментима. Нерегулисано питање пречишћавања и одржавања отпадних вода са целог подручја ПГР-е, а посебно у зонама индустрије (Владичин Хан, Сува Морава, Житорађе), кроз постојећи начин евакуације отпадних вода без пречишћавања у Јужну Мораву и Врлу, утиче на загађење вода ових река које се не могу користити ни за наводњавање. Последњих неколико година стање квалитета отпадних вода се знатно поправило јер фабрике не раде а бројне су у стечају.

Водоснабдевање општине Владичин Хан, као и 11 суседних сеоских насеља, и образовање водоводне мреже врши ЈП “Водовод”. Водоснабдевање градског водовода врши се из Власинског језера тако да је квалитет воде задовољавајући.

Међутим треба напоменути да се вода која се користи за снабдевање града користи и за покретање хидроцентрале “Врла ИВ” те у периоду ремонта хидроцентрале у трајању од два месеца град остаје без воде. У том случају користе се алтернативни бунари на Јужној Морави који се налазе у селу Лепеници, а који не задовољавају потребе грађана.

Остала насељена места снабдевају се водом преко изграђених сеоских водовода односно каптираних извора.

Водопривредна инфраструктура на територији општине Владичин Хан има следеће карактеристике:

- релативно оскудни водни ресурси,

- неповољан водни режим, који карактерише веома изражена временска неравномерност протока, са врло бујичним великим водама и све дужим периодима малих вода,

- озбиљније коришћење водотокова изискује изградњу акумулација,

- водоводи се ослањају на оближња локална изворишта, која због ширења насеља и брзог раста потрошње воде постају угрожена и недовољна, па водоснабдевање у летњим месецима постаје критично,

- водоводи имају велике губитке у мрежи,

- због непостојања постројења за пречишћавање отпадних вода погоршан је квалитет вода, због чега су угрожена и локална изворишта водоснабдевања.

## 

## 2.8. Климатске карактеристике са метеоролошким показатељима

Клима града и његове околине одраз је специфичног геоморфолошког склопа, посебно његове вертикалне разуђености и територијалне орјентације водених токова. Отуда овај геопростор има умерено континенталну климу која се формира под источним и западним планинским утицајима, који продиру долинама река Јужне Мораве, Врле и других многобројних речних токова. Са севера долази до продора континенталне климе, са југа измењено-медитеранске. Деловањем локалних чиниоца у склопу ове територије и њене околине ови климатски утицаји се модификују у особен микроклиматски тип. Његове главне карактеристике су: топла лета, хладније јесени од пролећа и релативно благе зиме. Оваква микроклиматска својства погодују биолошкој егзистенцији људи. На овом простору налази се удубљење па сходно томе јављају се и другачије климатске карактеристике-долази до температурне инверзије, јер је простор са свих страна омеђен брдима и обронцима планина.

Средња годишња температура у Владичином Хану износи 11,1º Ц. Најтоплији месеци су јули и август, а најхладнији је јануар и фебруар. Просечна температура током лета износи 20,0ºЦ, а зими 2,3ºЦ, пролећа 15,1ºЦ и јесени 7,1ºЦ, а у вегетационом периоду (април-септембар) 17,6ºЦ. Температурни прелаз од зиме ка лету је равномернији у односу на прелаз лето-зима, повећање температуре ваздуха је 10,4ºЦ (услед недостатка мерења температуре ваздуха као и података о учесталости правца и брзине ветрова, исте вредносту су утврђене на основу расположивих показатеља за метеоролошке станице Врање и Предејане, израчунавањем просечних вредности).

Годишњи распоред и количина падавина у Владичином Хану количина падавина износи 715,1 мм. Максималне количине падавина су у новембру и априлу, а минималне у августу и јулу. По годишњим добима пролеће 199,7 мм и јесен 197 мм имају највећу просечну количину падавина, а лето 143,4 мању од зиме 174,9 мм.

По количини падавина постоје одређене разлике између моравског и планинског дела општинске територије. У њеном западном делу, који обухвата источне падине Кукавице, просечно годишње излучи се више од 900 мм падавина. Осим тога и учесталост снежних падавина (село Кукавица) већа је за више од 50 дана него у Владичином Хану.

Правци ваздушних струјања преко урбане територије директно су условљени орјентацијом речних долина и простирањем Врањске котлине. По честини ветрови се могу разврстати у три основне групе. Првој групи припадају : североисточни,северни и јужни, другој: југозападни, источни и западни и трећој: југоисточни и северозападни ветар.

Долинско-котлински положај града и његова отвореност према долинско-планинским утицајима са истока и запада и долинско-низијским са севера и југа обезбеђују му континуирано и природно локално проветравање у свим годишњим добима, главним географским правцима (север-југ-исток-запад) и на целокупној урбаној територији.

## 2.9. Опис флоре и фауне, природних добара посебне вредности, ретких и угрожених биљних и животињских врста

Умерено континентална клима са довољном влажношћу, повољном сумом просечних температура и вегетационом периоду и педолошки покривач подручја, омогућили су развој вегетације разноврсних врста флоре.

Поред реке Јужне Мораве и у најнижим деловима долина притока расту меки лишћари који припадају алувијално –хидрофилном екосистему (врба и топола, као и храст лужњак).

На најнижим брежуљцима, као и на повремено плављеном алувијалном земљишту највише има беле и крте врбе, беле и црне тополе, белог бреста али је заступљена и жбунаста флора.

Багремове шуме заузимају углавном југоисточну екпозицију.

На најнижим, најтоплијим и најсувљим брежуљцима у брдском и равничарском појасу ван утицаја подземних и површинских вода расту ксеротермофилне сладуново –

церове и друге сличне шуме (ксеротермне шуме се редовно јављају на јачим нагибима и топлим падинама, те су изложене јаким летњим сушама).

На различитим киселим смеђим земљиштима, највише Кукавице, расту најчешће букове шуме на највећим висинама или и на нижим заклоњенијим теренима са хладнијом и влажнијом микроклимом

Животињски свет ширег подручја разноврстан је и богат. Кукавица је станиште бројних животињских врста од којих се посебно издвајају дивља свиња, лисица, срна и вук (крупна дивљач) и фазан, дивљи голуб, зец, веверица, јазавац (ситна дивљач) и тиме нуди могућности за ловни туризам.

Као складан екосистем бројне флоре и фауне, са водотоковима међу којима се истиче преко 50 извора питке воде, Кукавица је један од најзначајнијих туристичких потенцијала ханске општине.

Јовачка језера су редак генетски тип језера, зато су уврштена на списак Инвентара геонаслеђа Србије из 2005. године. Ово подручје одликује посебно значајан налаз строго заштићене врсте дугоногог мрмољка (*Trirurus* *karelinii*) и барске корњаче (emys orbicularis), односно 12 врста риба у језерима и Јовачкој реци.

Већи део територије је у просторном обухвату еколошке мреже Републике Србије као одабрано подручје за дневне лептире (PBA/Prime Butterfly Areas) Кукавица (87) а река Јужна Морава је еколошки коридор од међународног значаја („Сл. Гласник РС“ бр.102/10).

## 2.10. Заштићени простори биодиверзитета

У погледу природних вредности и предеоних целина, планско подручје карактерише изразито добра очуваност природних екосистема (минимално нарушених од стране природних фактора и антропогених активности), амбијентална вредност, карактеристичне пејзажне целине у виду брдовито планинских терена у којима су усечене клисурасте долине мањих речних токова, односно разноврсност у погледу присутног гео и биодиверзитета. Посебно се издвајају очувани планински предели Кукавице као валоризовано подручје, с обзиром да је подручје букових шума на овој планини заштићено као строги природни резерват.

## 2.11. Заштићена културна добра

Непокретна културна добра, целине од посебног историјског и културног, уметничког и другог значаја и појединачни објекти заштићени су Законом о заштити споменика културе и урбанистичком заштитом која се заснива на принципима чувања створених вредности и ревитализације и укључивања заштићених целина у планирани развој.

Културна добра која која уживају претходну заштиту на основу правних решења у ширем окружењу предметне локације су:

- Археолошки локалитет на око 100 –150 м југозападно од нове школе на левој обали Калиманске реке. Локалитет представља веће античко насеље у коме се свакако вршио и процес прераде гвоздене руде,

- Археолошки локалитет Кула,

- Споменик Ослободиоцима у II светском рату,

- Стамбено пословни објекат у Светосавској улици.

**2.12. Насељеност и концентрација становништва**

Општина Владичин Хан обухвата површину од 366 км².

Према Попису становништва, домаћинстава и станова у Републици Србији 2011. године на територији општине живи 20871 становника различите етничке припадности са доминантним српским становништвом и становништвом православне вероисповести. Етнички састав становништва чине: Срби (89.33%) Роми (7.20%), и остале националне заједнице (3.47%). У градском насељу Владичин Хан живи 35.18% становништва.

Општина има 51 катастарску општину са исто толико месних заједница и четири месне канцеларије.

Густина насељености на територији општине Владичин Хан је за 26.69% мања у односу на густину насељености у републици. Густина насељености на нивоу целе општине износи 59.04 становника/км2. Просечан број чланова домаћинства је, према истом попису, 3,03 што је изнад просека Србије, који износи 2,85.

Пад укупног броја становника у периоду 1991‐2011. износи 16.30%, док за период 2002‐2011 овај пад је нешто блажи 11.7%. Генерално посматрано изразит је тренд пада броја становника што је последица миграторних кретања и негативног природног прираштаја (‐9).

Степен образовања у општини је нижи од републичког просека. Око 14% становништва преко 15 година није завршило никакву школу. Од те групе око 70% је неписмено. Већина становништва је завршило основну школу (око 70%). Око 8% има више или факултетско образовање.

Неповољни демографски трендови су резултат стагнације привреде и друштвеног развоја последњих година. Унутрашње миграције (унутар општине, из планинских насеља у седиште општине) су биле изразите и одвијале се у последње четири деценије прошлог века. Спољне миграције (из општине у развијеније регионе) су константне до данас. Осим социо-економских мотива за унутрашње и спољне миграције, највише утицаја на расељавање становништва из планинских насеља је имала веома лоша саобраћајна приступачност тих подручја.

Радни контингент становништва (15-64 година) према полу показује доминацију мушкараца за 8%. Старосна структура становништва указује на добар радни потенцијал општине јер је просечна старост становништва 42 године. Полна структура становништва је у односу 49.61% женске, наспрам 50.39% мушке популације.

# 3. Квалитет животне средине на територији општине Владичин Хан

Основу за свако истраживање проблематике заштите животне средине на одређеном простору мора представљати анализа постојећег стања као основа на коју се могу реално пресликати сви будући односи и донети исправни закључци у погледу негативних последица и потребних мера заштите.

Основне карактеристике постојећег стања за потребе ове Студије, дефинисане су на основу увида у постојећа планска документа, урађена студијска истраживања, пројектну документацију, као и директним увидом стања на терену.

На основу свих анализа створена је могућност за глобалну оцену постојећег стања животне средине, као и могућих негативних утицаја изазваних експлоатацијом Пројекта. Ове оцене представљају и основу даљих истраживања за квантификацију могућих утицаја и дефинисању потребних мера заштите.

Подручје Владичиног Хана је подручје које је неадекватно уређено и очувано са аспекта животне средине, без обзира што су поједини његови делови урбанистички на вишем нивоу. У овом крају због оскудних просторних потенцијала а великог популационог и градитељског притиска на ранији део речне долине погодан за изградњу, на коме су се сконцентрисали становање, делатности, посебно индустрија, складишта, а нарочито различити видови саобраћаја, као што су магистрални и регионални путни правци, за које Владичин Хан представља раскрсницу, као и железничка станица и пруга, којима се одвија интензиван саобраћај без адекватно регулисаних пешачких токова и прелаза, дошло је до угрожавања квалитета животне средине које прети да угрози нормално функционисање простора.

Положај насеља у долини Јужне Мораве (изложеној утицајима хладнијих ваздушних маса са севера и медитеранских крајева са југа, које нарочито зими утичу на појаву блажих временских прилика, али и задржавању влажног ваздуха и загађењу у долини), мали речни токови (бујичног карактера и у појединим деловима године не располажу са довољно воде и моћи самопречишћавања), простирање терена са различитим ограничењима за градњу (било због подземних или површинских вода, смањење стабилности и носивости, нагиба, опасности од поплава и сл.), као и политика досадашњих улагања у привредни развој и укупна актуелна привредна ситуација у нас, свеукупно су утицали на убрзан, затим успорен и стагнирајући, а у последњим годинама и рецесиони урбани и привредни развој овог краја.Иако подручје обилује зеленилом, великим бројем биљних и животињских врста, довољним количинама воде, евентуално мањом оптерећеношћу терена изграђеним објектима, подручје нема животну средину која задовољава потребе овдашњег становништва.

Општина Владичин Хан се сусреће са следећим проблемима: велика количина комуналног отпада, непречишћене отпадне воде које се испуштају директно у реципијент Врлу и Јужну Мораву, загађен ваздух који је нарочито изражен у зимском периоду године, загађење које потиче од димњака индустријских предузећа, котларница у урбаној зони града. Систем канализационе мреже није пројектован за ову величину насеља. Овај проблем је тим већи тиме што је насеље изграђено на седам брда и она су сва раздвојена речним токовима. Проблем није решен и по питању регулације атмосферских вода и њихово одвођење у реципијент.

## 3.1. Анализа и оцена стања квалитета површинских вода и отпад

Интензиван пораст градова, развој индустрије и хемизација процеса утицали су на измену састава и количине површинских и отпадних вода чиме је проузрокован процес загађивања површинских, а делимично и подземних вода.

Вода се сматра загађеном када су њен састав и стање (физичка, хемијска и биолошка својства) непосредно или посредно промењени неким загађивачем у таквој мери да се не може користити за све потребе за које се могла користити у првобитном стању.

Као један од загађивача вода јављају се различите материје пореклом из индустрије – индустријске отпадне воде мада је то забрањено, велики део индустрије испушта своје отпадне воде у водоток без предходног пречишћавања. Загађење зависи од врсте индустрије.

Највећи проблем општине Владичин Хан од чега зависи развој општине и будућа перспектива Владичиног Хана јесте максимална загађеност воде реке Јужне Мораве (Ироз Косово и Јужно Поморавље до Владичиног Хана, и с друге стране уливају се са свих страна отпадне и комуналне и индустријске воде из насеља у Владичином Хану, у реципијент Јужну Мораву без претходног пречишћавања. Истраживањем је утврђено да скоро 80% воде Јужне Мораве при проласку кроз Владичин Хан чине отпадне воде.

Знатне количине отпадних вода се без пречишћавања директно упушта у ток Јужне Мораве, Отуда воде ове реке, нарочито у летњем делу године када је протицај мали, низводно од Владичиног Хана, има тамну боју и непријатан мирис.

Кроз процес производње градске привреде и пораст потрошње различитих роба и животних намирница урбаног становништва ствара се знатна количина индустријског и комуналног отпада.

Отпад је депонован на депонији која се налази на самој обали реке Јужне Мораве, у близини Летовишке реке. С обзиром да не постоји могућност за даљим одлагањем отпада на овој локацији она је затворена од стране Републичке инспекције, потребно је у што скорије време урадити санацију и рекултивацију исте. Сакупљање и одлагање отпада је поверено предузећу ПWW Лесковац октобра 2008 године.

Отпад који је одлаган на депонији у Летовишкој реци није засипан земљом, на депонији често је у летњем периоду долазило до паљења одложеног материјала па је самим тим овај простор представљао значајног загађивача човекове животне средине.

## 3.2. Анализа и оцена стања квалитета ваздуха

Стање квалитета ваздуха у граду може се сматрати задовољавајућим. Као евентуални извори загађења ваздуха могу се сматрати колективна и индивидуална ложишта, која користе различите енергенте (мазут, нафту, дрво, индустријски, дрвни отпад, угаљ и др.) и возила друмског саобраћаја, јер урбану територију пресецају важни и фреквентни путеви.

Процењује се да градска колективна и индивидуална ложишта годишње просечно потроше 162 000 течних и чврстих горива. Један од највећих загађивача ове врсте је Д.Д.ПК.“Делишес“ у реструктуирању и ПК. „Нектар“ из Бачке Паланке са својим фабрикама у граду (годишња потрошња мазута) 1500 т и селу Лепеници (1000-1200 т угља). Али и поред тога, резултати мерења емисије и имисије на изворима загађивача јасно указују да количина материја при нормалним метеоролошким условима не прелази дозвољене вредности. Главни извори загађења ваздуха су индивидуална и котловска ложишта у привредним, производним и јавним објектима и саобраћај. Атмосферу загађују штетне материје које настају сагоревањем чврстих и течних горива, специфични продукти технолошких процеса, улична прашина и др. Ове материје се у атмосфери појављују у виду аероседимената и хемијских штетности. Степен загађености ваздуха у појединим деловима градског подручја зависи од врсте, броја и густине извора загађивања ваздуха као и од топографских и мезо и микроклиматских услова.

Ваздух у насељу је загађен највише у току зиме када су у употреби котларнице у индустријским и јавним објектима и бројна индивидуална ложишта у стамбеним објектима. Котларнице загађују ваздух у насељу зими у време грејне сезоне и углавном не раде у току летњег периода, изузев оних које су неопходне у технолошком процесу поједини погона (котларнице на мазут у “Нектару” и ДП.”Делишес” и Млекара и на дрво и мазут у фабрици “Балкан Брицк”. Продукти сагоревања су алдехиди, угљенмоноксид, угљоводоници, азотни и сумпорни оксиди, редуковани сумпор, пепео, чађ и дим. У јавним (ОШ.Бранко Радичевић, ОШ Свети Сава, Гимназија, Средња техничка школа) и колективним стамбеним објектима котларнице раде на угаљ и електричну енергију. У индивидуалним ложиштима највише се сагорева дрво и угаљ, па се ваздух загађује чађем и пепелом. Филтери за пречишћавање ваздуха нису нигде уграђени, а тамо где их има не функционишу.

У технолошким процесима у индустрији Владичин Хан углавном се не стварају штетни агенси и честице- загађивачи ваздуха у насељу. Процеси производње у индустријским погонима су такви, да не долази до значајних загађивања атмосфере.

Дуж међународног, магистралних и регионалних путних праваца и главних утицаја у насељу ваздух је загађен прашином пореклом од саобраћаја и продуктима сагоревања горива у моторима транспортних средстава (алдехиди, угљенмоноксид, угљоводоници, органске киселине, честице у којима се налазе тешки метали, олово и халогени и др.). Појас уз друмске саобраћајнице (транзитне путне правце) и градске саобраћајнице у самом насељу које су саставни део путних праваца ка северу и југу, представља линијски извор загађења животне средине.

## 3.3. Анализа и оцена стања квалитета вода

Највећи проблем општине Владичин Хан од чега зависи развој општине и будућа перспектива Владичиног Хана јесте максимална загађеност воде реке Јужне Мораве (IV класа). Загађеност је последица с једне стране присуства знатног броја загађивача дуж водотока кроз Косово и Јужно Поморавље до Владичиног Хана, и с друге стране уливају се са свих страна отпадне и комуналне и индустријске воде из насеља у Владичином Хану, у реципијент Јужну Мораву без претходног пречишћавања. Истраживањем је утврђено да скоро 80% воде Јужне Мораве при проласку кроз Владичин Хан чине отпадне воде.

Знатне количине отпадних вода се без пречишћавања директно упушта у ток Јужне Мораве, Отуда воде ове реке, нарочито у летњем делу године када је протицај мали, низводно од Владичиног Хана, има тамну боју и непријатан мирис.

## 3.4. Анализа и оцена стања квалитета земљишта

У мањој мери је изражена деградација земљишта и промена физичко-хемијских карактеристика педолошког покривача као последица узајамног дејства природних и антропогених чинилаца на посматраном подручју: пре свега то се односи на посматрана подручја захваћена процесима екцесивне и јаке ерозије у ширем подручју реке јужне Мораве и њених притока (посебно подручје Грделичке клисуре), бујичне токове (90% површинских токова на подручју општине је изразито бујичног карактера), подручја са интензивнијом

применом агрохемијских средстава (минерална ђубрива, пестициди, средства за заштиту биља, итд.) у пољопривредној производњи (претежно у долинским подручјима општине).

У погледу природних вредности и предеоних целина, планско подручје карактерише изразито добра очуваност природних екосистема (минимално нарушених од стране природних фактора и антропогених активности), амбијентална вредност, карактеристичне пејзажне целине у виду брдовито планинских терена у којима су усечене клисурасте долине мањих речних токова, односно разноврсност у погледу присутног гео и биодиверзитета. Посебно се издвајају очувани планински предели Кукавице као валоризовано подручје, с обзиром да је подручје букових шума на овој планини заштићено као строги природни резерват.

## 3.5. Анализа и оцена стања нивоа буке - комуналана бука

Бука у комуналној средини настаје при транспорту и обављању различитих послова. Механизам дејстава буке на човека је сложен: бука ствара аудитивне и екстрааудитивне и психогене ефекте, којима се придаје све већи значај. Поред оштећеног слуха, бука делује и надражајно на неуровегетативни систем и преко њега доводи до различитих обољења кардиоваскуларног система, дигестивног тракта, хормоналних поремећаја итд. Бука као стресогени чинилац умногоме доприноси неуротизацији личности, а делује на централни нервни систем, омета нормалан сан, креативан рад, процесе памћења и мишљења као и физиолошки дневни биоритам. Бука у току сна доводи до психичког замора и повећања психичке раздражљивости, што резултира падом концентрације, успоравањем рефлекса, смањењем продуктивности и већим бројем повреда на раду.

Бука у насељу је изузетан проблем јер се појас уз транзитни међународни правац и магистарлне и регионалне путеве са чвориштима на њему јавља као зона угрожена буком у целој дужини насеља. Бука од саобраћаја је дисконтинуирана и јавља се и ноћу, на њу је навикавање тешко могуће, што неповољно утиче на нормалан сан и опоравак од организма.

Положај магистралног пута у самом насељу у условима друмског путничког, аутобуског и теретног саобраћаја умногоме доприноси повећању буке у насељу. Улична бука се мења у различитим деловима града у зависности од фреквенције саобраћаја, структуре возила, успона терена, ширине улице, врсте коловоза (подлоге), зеленила висине и распореда зграда. Тако је бука највише изражена у зони центра Владичиног Хана где се налазе стамбене зоне и централни садржаји, у зони петље- раскрснице правца север- југ и правца ка истоку долином Врле, као и дуж магистралног пута поред аутобуске станице ка Сурдулици и главне улице у насељу која је уједно и регионални пут. Неповољна околност је што је већина стамбених објеката одвојена од коловоза само тротоаром, зелене површине са дрворедом су ретке што још више утиче на распростирање утицаја буке у првом реду стамбених објеката до саобраћајнице. Остали стамбени објекти који су од саобраћајница заклоњени другим објектима, или су у блоковима који се не ослањају на главне саобарћајнице, су у повољнијем положају, јер се у њима бука мање осећа.

Одвијање саобраћаја на железничкој станици је специфична активност. У овој зони јавља се бука пореклом од манипулативних активности вагона и локомотива. Ово је бука која је такође дисконтинуирана и у околним зонама изражена.

Уредбом о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини(Сл. гласник РС бр. 75/2010) прописују се индикатори буке у животној средини, граничне вредности, методе за оцењивање индикатора буке, узнемиравања и штетних ефеката буке на здравље људи. Период од 24 х, у смислу ове уредбе, дели се на три референтна временска интервала: дан траје 12 часова (од 6 до18 часова); вече траје 4 часа (од 18 до 22 часа); ноћ траје 8 часова (од 22 до 6 часова). Позиција мерне тачке у односу на суседне објекте и саобраћајнице усклађене су са стандардом СРПС ИСО 1996.

Континуалним мониторингом стања нивоа буке утврђује се реално стање буке у животној средини у смислу стварања услова да се утврде и примене мере и услови заштите од буке, односно звучне заштите на просторима са прекомерним нивоима буке.

Граничне вредности су дефинисане према намени простора и просторија, тако да се разликују граничне вредности индикатора буке на отвореном простору и у затвореним просторијама. Граничне вредности за дан и вече су једнаке. Према Уредби о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини, граничне вредности се односе на укупну буку која потиче од свих извора буке на посматраној локацији.

Граничне вредности дате Одлуком о Акустичном зонирању општине Владичин Хан односе се на основне индикаторе буке и на меродавни ниво буке.

На основу систематског мерења нивоа буке простор насеља Владичин Хан је на следећи начин подељен по зонама:

- I зона (50 дБ (А) дању, 40 дБ (А) ноћу;

-Спортски центар Куњак,

-велики паркови и шуме, Кула, простор код парохијског дома,

-слободни неизграђени комплекси у слободној зони 11,

- II зона (50 дБ (А) дању, 45 дБ (А) ноћу,

-туристичко подручје,

-дечја установа,

-основна школа,

-средња школа,

-дом здравља,

- III зона (55 дБ (А) дању, 45 дБ (А) ноћу

-дворишта градских стамбених блокова и кућа, изузимајући простор изложен директној буци

-делови приградских, периферијских и сеоских насеља изложени директној буци саобраћаја, у дубини већој од 30 м са обе стране локалних саобраћајница, 60 метара у дубини од главних и магистралних саобраћајница и 100 метара од ауто-пута.

- IV зона (60 дБ (А) дању, 50 дБ (А) ноћу,

-подручје необухваћено зоном 3 , изузимајући појас ширине 50 метара са обе стране улице Светосавске, односно појас ширине 30 метара око осталих главних саобраћајница,

-окружење котларнице „ Нектар“ - Кула

-делови приградских, периферијских и сеоских насеља у појасу од 30 метара са обе стране главних саобраћајница

- V зона (65 дБ (А) дању, 55 дБ (А) ноћу;

-простор изложен директној буци са ауто-пута у дубини од 100 м са обе стране од осе ауто-пута

-градско језгро (улице:Владике Пајсија, Ратка Павловића, Вука Караџића, Карађорђева)

- VI зона (на граници ове зоне бука не сме прелазити граничну вредност у зони са којом се граничи,

-индустријска зона у Сувој Морави

-привредна зона Владичиног Хана, простор железничке станице, простор између Јужне Мораве и Светосавске улице

-индустријски комплекс у делу насеља Дуге њиве (оивичено улицама : Моше Пијаде, Антонија Аксентијевића и Краља Петра 1)

-Тзв. Индустријска зона у Житорађу, тј. у пословно- стамбеној зони налази се неколико значајних индустријских објеката али и овде бука од индустријских објеката није од значаја за повећање нивоа буке у граду

Системски мониторинг стања нивоа буке на територији Владичиног Хана је дефинисан је Одлуком о мерама за заштиту од буке на територији општине Владичин Хан која је донесена 19.09.2013 год.

Мерни интервали су изабрани тако да је обухваћен цео циклус промена нивоа посматране буке у току дневног и ноћног периода времена. Мерење се врши у три петнаестоминутна интервала у дневном периоду, једном петнаестоминутном интервалу у вечерњем периоду и два петнаестоминутна интервала у ноћном периоду.

## 3.6. Комунални и индустријски отпад

Управљање чврстим отпадом одвија се на неадекватан начин, организовано сакупљање и одношење смећа обухвата свега око 50% домаћинстава популационо већих насеља, што је проузроковало формирање већег броја нехигијенских сметлишта, и то на просторима који могу угрозити квалитет животне средине (у долини речних токова, у близини водоизворишта и стамбених објеката, насељених места итд.).

- сметлишта на крају скоро сваке улице

- сметлишта поред магистралних саобраћајница

- бацање комуналног отпада у регулисане речне токове у урбаном делу града

- непостојање могућности одлагања отпада на постојећој депонији, потреба за санацијом и

- рекултивацијом исте

- непостојање санитарне депоније на територији општине

- недостатак контејнера у сеоскум срединама

- недостатак канти за отпатке на улицама

- велика количина прашине на улицама (општина се налази на раскрсници међународних путева)

- недовољно прање улица у центру града

- не постојање прања улица по насељима

- не постоје контејнери за сепарацију отпада (стакло,папир,пластика), осим за пластичну амбалажу

- неуређена заштитна зона магистралних путева (нема канти за отпатке)

- нерегулисано питање отпадака на селима и из пољопривредне производње

- непостојање региналне депоније

- непостојење фабрике за рециклажу отпада

## 

## 3.7. Систем организације заштите животне средине

Просторним планом Општине Владичин Хан који је донесен у 2010 години, Просторним планом републике Србије, Стратегијом одрживог развоја Републике Србије и другим планским документима и стратегијама, дефинисани су следећи општи циљеви заштите животне средине, природних и културно-историјских добара. Стратешка опредељење у области заштите и унапређења квалитета основних елемената животне средине, односно заштите природе, природе и културних добара, заснивају се на следећим општим циљевима.

- обезбеђивање квалитетне животне средине, а што приоритетно подразумева чист ваздух, обезбеђивање довољних количина чистог ваздуха, обезбеђивање довољних количина квалитетне и хигијенски исправне воде за пиће, рекреацију и производњу, очуваност пољопривредног земљишта, екосистемску и биолошку разноврстност, обезбеђивање здравствено безбедне хране, уређеност насеља и др.

- рационално коришћење природних ресурса, а нарочито необновљивих и делимично обновљивих ресурса, односно боље искоришћавање сировина и енергије, смањење отпада и повећање степена рециклирања, безбедно депоновање комуналног, индустријског и опасног отпада, као и санација еколошких и просторних последица експлоатације сировина

- заустављање даље деградације природне средине (вода, ваздух, земљиште, вегетација и др.)

- заустављање ерозионих процеса у најугроженијим подручјима

- заштита природних предела, амбијената и пејзажа око културно-историјских споменика односно очување природних предела посебне вредности и значаја, угрожених и ретких биљних и животињских врста, као и одржавање биодиверзитета и равнотеже очуваних и нарушених екосистема

- очување темеља и материјалне баштине националне културе и других култура које су се развијалена територији Републике Србије.

У области заштите и унапређења животне средине Просторним планом за општину Владичин Хан дефинисани су посебни циљеви:

- апсолутни приоритет има заштита основних компоненти животне средине (воде, ваздух, земљиште) у њиховом изворном облику

- заштита водних ресурса уз примену њиховог интегралног управљања (коришћења, заштита вода, заштита од вода), заштита најзначајнијих изворишта водоснабдевања на подручју општине од потенцијалних фактора деградације, потпуна заштита подземних вода, нарочито у алувиону реке Јужне Мораве.

- унапређење квалитета површинских водотокова у складу са захтевом класе (овај циљ се посебно односи на квалитет вода реке Јужне Мораве за коју је прописана ИИ-б класа квалитета), нарочито од негативног утицаја у испуштања непречишћене воде, комуналних и индустријских отпадних вода у природне реципијенте

- заштита и очување квалитета ваздуха, посебно у зонама интензивног саобраћаја (посебно дуж планираног коридора аутопута и у оквиру урбаног ареала Владичиног Хана), просторима на којима се врши експлоатација сировина, односно привредних погона и локација нехигијенских сметлишта

- заштита земљишта, нарочито пољопривредног земљишта виших бонитетних класа, посебно у алувиону реке Јужне Мораве, од негативних последица природе (ерозија, поплаве, бујице) и антропогених фактора (примена минералних ђубрива, пестицида и средства за заштиту биља у пољопривреди, непланско ширење грађевинских подручјанасеља, изградња нових индустријских капацитета у оквиру индустријске зоне“ Сува Морава“, изградња деонице аутопута Ниш-граница БЈР Македоније на територији општине Владичин Хан,итд.)

- управљање отпадом на еколошким основама, а у складу са циљевима који су дефинисани Националном стратегијом управљања отпадом са програмом приближавања ЕУ (санација и рекултивација постојећих сметлишта на подручју општине, односно питање решавања одлагања отпада у сеоским насељима)

- уравнотежено коришћење простора са становишта животне средине и заштите природних вредности подручја

- обезбеђење примене принципа предострожности за све активности коју у планском периоду могу имати повећан степен еколошког ризика, применом система процене утицаја на животну средину пре доношења инвестиционих одлука о развоју саобраћајних коридора, индустријских објеката и туристичке инфраструктуре

- увођење система управљања животном средином на бази дефинисаних еколошких стандарда (ИСО 14000) у свим постојећим и будућим индустријским постројењима

- унапређење едукације локалног становништва о постојећим и будућим индустријским постројењима

- унапређење едукације локалног становништва о постојећим еколошким проблемима и њихово укључивање у акције за очување и унапређење животне средине

- обезбеђење услова за примену и спровођење законских прописа из области заштите животне средине и законске регулативе која индиректно третира еколошку проблематику. У области заштите природе и природних добара дефинисани су следећи приоритети:

- очување биолошке разноврстности подручја, тј. специјског, екосистемског и генетског диверзитета

- очување гео-наслеђа кроз заштиту геолошких, геоморфолошких, хидролошких, педолошких и дендролошких вредних и значајних места

- очување посебно вредних природних простора, са специфичним пејзажним карактеристикама (планински делови Кукавице)

- ограничено и пажљиво коришћење локалитета са квалитетним шумским састојинама, посебно шумских састојина букве на планини Кукавици

- успостављање IUCN критеријума за ефикасно управљање посебним природним вредностима

- адекватна презентација и укључивање природних вредности у програме туристичког развоја општине Владичин Хан.

Могући ризик показује да се сви непосредни утицаји јављају у одређеним границама у односу на просторни положај. Ове границе првенствено зависе од технолошког процеса, примењених материја, морфолошких карактеристика терена, метереолошких услова и разматраних потенцијала. Зона утицаја је генерално најужа у погледу потенцијала тла, а најшира код потенцијала везаних за ваздух (материјално и енергетско загађење).

# 4. Инфраструктура

Развијена инфраструктура је један од основних предуслова квалитетног пословног окружења. Стање инфраструктуре може да буде одлучујући фактор који ће определити привредника да инвестира или одустане од планираног улагања на одређеној територији.

## 4.1. Саобраћајна инфраструктура и јавна расвета

Железничка пруга која пролази кроз Владичин Хан је магистрална једноколосечна електрифицирана железничка пруга нормалног колосека Београд –Младеновац – Ниш – Прешево – граница Македоније, за јавни путнички и теретни железнички саобраћај.

Највећи број локалних путева је неасфалтиран или је асфалт толико пропао да га на појединим местима више и нема. Ово ствара велике потешкоће, нарочито пољопривредним произвођачима који живе у брдско‐планинским селима тако да се дешава да своје пољопривредне производе не могу да транспортују до тржишта. У зимском периоду поједини путеви су непроходни тако да су нека села буквално одсечена од градског језгра. Управо овакво стање доводи до изражене депопулације брдско‐планинских села.

Стање улица, мостова и јавне расвете је у граду задовољавајуће, док је у сеоским срединама незадовољавајуће. Нарочито је изражен проблем јавне расвете у сеоским срединама услед неодржавања.

Што се тиче јавних путева, чине их: магистрални 37 км, регионални 83 км и локални 274 км. Локални путеви представљају 70% укупне дужине путева. Укупна дужина локалних путева прекривених асфалтом тј. савременим коловозом је 41 км од укупно 274 км. Они повезују сеоска насеља са регионалним путевима. Углавном су направљени од земље и макадама, а само петина је пресвучена асфалтом. Током зиме, поједини локални путеви су често непроходни. Поређењем вредности на националном и локалном нивоу може се видети да дужина путева у км/км2 за општину Владичин Хан већа за 55%. За Владичин Хан је од значаја и близина државних граничних прелаза са суседним државама (Прохор Пчињски према Македонији ‐ 52 км и Стрезимировци према Бугарској – такође 52 км). Са осталом путном мрежом у Републици општина Владичин Хан је повезана железничком пругом Лесковац – Врање као и друмским саобраћајницама. На основу Просторног плана инфраструктурног коридора Ниш – граница БЈР Македоније, на територији општине Владичин Хан планира се траса ауто пута Е‐75, која је наставак постојећег ауто пута Београд – Ниш (“Програм за просторни план општине Владичин Хан – територија општине Владичин Хан”). Коридор аутопута Е‐75 (М‐1) дужине око 150,2 км започиње на његовом укрштању са коридором аутопута Е‐80 (М‐113) испред града Ниша, у близини насеља Трупале, а завршава се на граници са републиком Македонијом.

## 4.2. Комунална инфраструктура

**Водоснабдевање** Општине Владичин Хан, као и 11 суседних сеоских насеља, и одржавање водоводне мреже врши ЈКП "Водовод". Водоснабдевање градског водовода врши се из Власинског језера, тако да је квалитет воде задовољавајући. Међутим, треба напоменути дасе вода која се користи за снабдевање града користи и за покретање Хидроцентрале "Врла IV", те у периоду ремонта хидроцентрале у трајању од месец дана град остаје без воде. У том случају користе се алтернативни бунари на Јужној Морави у селу Лепеница чији капацитети не задовољавају потребе града. Остала насељена места (39) снабдевају се водом преко изграђених сеоских водовода, односно каптираних извора. Стање водоводне мреже је лоше због застарелости (преко 30 година) и изграђена је од ACC цеви које се више не производе.

**Канализација** постоји само у градској средини општине. У сеоским срединама не постоји, осим у неколико околних заједница где су грађани самоиницијативно и без икаквог пројекта сами спроводили канализацију. У самом граду извршена је реконструкција главног колектора уградњом канализационих цеви већих профила дуж главне улице (1000 мм). Према подацима Републичког завода за статистику Србије у 2011 испуштена количина отпадних вода за општину Владичин Хан износила је 371000 m3 . Атмосферска канализација постоји у дужини од 7.520 м или око 29 % од укупне дужине улица.

**Сакупљање и одвожење смећа:** Организованим сакупљањем отпада су обухваћене заједнице у којима живи преко 79% становништва општине. Сакупљање се не врши из удаљенијих и разуђених сеоских заједница у којима, међутим, живи 21% становништва општине. Послове сакупљања и одлагања комуналног отпада врши компанија PWW ( Porr Werner & Weber ) из Лесковца.

Одлагање отпада врши се код Регионалног центра за селекцију комуналног чврстог отпада Рециклажни центар‐Лесковац (центар за селекцију, компостиште, санитарна депонија и трансфер центар). У сеоским срединама отпад се баца у јаме, поред потока, пута и сл. Проблем су и дивље депоније.

**Зелене пијаце:** У граду постоје три пијаце које се надовезују једна на другу и то зелена, робна и сточна. Зелена пијаца је уређена али се проблем јавља код друге две које су неуређене. Такође врло је неповољно и то што је сточна пијаца одмах поред зелене, неуређена је и неопходно је њено измештање.

**Електроенергетска мрежа:** Покривеност целе општинске територије је 100 % а у надлежности је ЈП ”Електродистрибуција” Врање. Проблеми су присутни у појединим месним заједницама где је због застареле мреже систем преоптерећен.

**Телекомуникације и поштанска мрежа:** На подручју општине постоји једна пошта у граду и четири у сеоским срединама. Покривеност стационарном телефонијом и слушност је добра. Присутне су 063 и 064 мреже мобилне телефоније. Треба поменути пост пејд систем 063 мреже "Моби Власина", који је изузетно повољан за коришћење, а који поред ове општине функционише само још у две или три општине.

**Радио и ТВ мрежа:** Локална радио станица Радио Хан, Кабловски оператер КЦН, покривеност задовољавајућа.

# 5. КАПАЦИТЕТИ ЗА РАЗВОЈ ТУРИЗМА

## 5.1. Културно-историјске одлике

Владичин Хан је младо насеље које се први пут помиње пре 120 година. Име је добио по усамљеној кући – хану коју је до половине XIX века подигао Стефан Грк а касније је купио владика Пајсије. Феликс Каниц, који је кроз Владичин Хан прошао с јесени 1889. год. наглашава да је Владичин Хан поред осталог и због моста на Морави и у минулим временима имао значајну улогу у саобраћају.

Године 1887. Хан постаје средиште среза пољаничког, а три године касније као место се помиње и приликом пописа становништва. Тада је према попису у Хану било 26 кућа са 101 становником. А већ 1895. насеље је увећано на 60 кућа са 325 становника. Развоју овог места и читавог краја нарочито је допринела изградња железничке пруге 1886. године и моста на Јужној Морави 1910. године.

Владичин Хан постаје седиште варошког, трговачког и саобраћајног промета, као и занатских радњи, друштвено – политичких организација, разних институција, надлештва као и културног и спортског живота. Проглашењем Владичиног Хана за самостално насеље почиње и његов развој‐значајно се увећава број становника; 1888. године отвара се прва школа; насеље добија свој први храм 1905. године ‐ храм Светог Николе у Прекодолцу. 1910. године изграђен је и први пут пуштен у саобраћај први гвоздени мост који је заменио дотадашње дрвене мостове. Тај гвоздени мост и дан данас спаја обале Јужне Мораве. Владичин Хан је имао све неопходне услове (друмски и железнички саобраћај, мостови) за развој трговине која је стара колико и само насеље. Отворени су мали дућани са једне и друге стране Јужне Мораве у којима се трговало робом широке потрошње, увозило се и извозило.

Коришћењем железнице извозило се воће, житарице, кромпир, стока, коза… У трговачком промету, плаћање се вршило готовим новцем али се трговина обављала и путем трампе – роба за робу. За промет робе имали су велику улогу вашари, сабори и пијачни дани. Велики вашар се одржавао сваке године од 11‐13. септембра а пијачни дани су се одржавали сваког петка. То је прешло у традицију јер се и дан данас вашар одржава сваког 11.септембра а главни пазарни дан је петак. Пијачни простор је до дана данашњег остао на истој локацији као и пре 100 година –између железничке пруге и корита Јужне Мораве.Упоредо са трговином, у Владичином Хану је почело да се развија и занатство. Крајем XИX века формира се занатски центар на платоу између железничке рампе и корита реке Калиманке. У том занатском центру били су заступљени следећи занати: берберски, месарски, лимарски, пекарски, фотографски, пиљарски, обућарски, кројачки. Поред тих, у Владичином Хану су били заступљени и многи други занати који су били неопходни за нормално живљење грађана Хана и околних села а многи од тих заната егзистирају перманентно већ деценијама.

Град се брзо развијао а укрштање многобројних путева и превелика миграција становништва ка њему, утицали су на мешање најразличитијих обичаја и навика становништва. Сеоски обичаји су се упражњавали скоро у свим приликама: при обради земље, при рађању, женидби, на литијама, на крсној слави, приликом смртног случаја или на неком великом празнику. Неки од тих обичаја и дан данас живе међу становништвом ове варошице. Између два светска рата Владичин Хан израста у варошицу са развијеном трговином и занатством и 1930. године регистровано је 57 радњи, са стотинак калфи и шегрта. Данас је Владичин Хан израстао у модерну варошицу. Привредни, просветни, културни, здравствени и урбанистички развој Владичиног Хана, био је снажан, а нарочито после Другог светског рата.

## 5.2. Заштићене природне вредности

Заштићено природно добро је очувани део природе посебних природних вредности и одлика, због којих има трајни, еколошки, научни, културни, образовни, здравствено-рекреативни, туристички и други значај и због чега као добро од општег интереса узима посебну заштиту. На територији општине Владичин Хан постоји Строги резерват природе Кукавица површине 75,76 ха, (Уредба о проглашењу строгог резервата природе „Кукавица“, број 110-11526/2014 од 2.10. 2014. год., „Сл. гласник РС бр. 107) и Споменик природе „Јовачка језера) на територији села Јовац и Островица, површине 5ха12а88м2,. Одлука о проглашењу број 184/4/2014-01, „Сл. гласник града Врања бр.30 од 30.12.2014. год.).

**Строги природни резерват „Кукавица II**“ формирана је од бивших комуналних шума и шумских земљишта које належу западном границом на газдинску јединицу Кукавица I. Највећи део шума су високе букове шуме 85% доброг квалитета. Изданичке шуме се јављају на свега 116ха а шибљаци на 8ха. Вештачки подигнутих шума има 116ха и то највећим делом смрчевих на 112ха. Просечна дрвна маса (запремина) је 257ха а текући запремински прираст 3,1м³/ха.

Резерват природе је изворни или незнатно измењени део природе, особитог састава и одлика биљних и животињских заједница, као делова екосистема, намењених првенствено одржавању генетског фонда. 1980 године решењем о заштити природног резервата Кукавица II ставља се под заштиту састојина чисте букве”*fagus moesiaca*“ као строги природни резерват под именом ”Кукавица”. Заштићено подручје налази се на подручју општине Владичин Хан, катастарске општине Рдово, катастарске парцеле бр. И/део поседовни лист бр. 129 газдинска јединица Кукавица II одељења 27/а, 27/б, 31а и 31/I које користи шумско газдинство Врање, Србијашуме. Заштићена површина износи укупно 78,76 hа.

Границе резервата се поклапају са границама одељења и одсека. Површина строгог резервата Кукавица износи износи 75,76 hа и то:

- одељење 27/а=32,64 ха, 27/б=3,6 ха

- одељење 31/а=37,77 ха, 31/б=0,98 ха

- одељење 31/2=0,30 ха, 31/3=0,75 ха

Одсеци а и б представљају чисту букову састојину прашумског типа, до сада неотварану, сем једног дела у одељењу 27/б где је урађен дотурни пут у дужини од 500м за извлачење снегоизвала.

Одсеци 2 и 3 су шумске чистине. Букова стабла су права, висока, граната до1/3 крошње; десио се и пожар који је захватио само листинац и том приликом је оштетио стабла. Маја месеца 1991 године резерват је прилично оштећен од снегоизвала. Резерват (део који није захваћен снегоизвалама) представља простор посебне природне вредности чисте букове састојине (фагус моесиаца). Ова састојина је једна од најочуванијих састојина буковине не само на подручју планине Кукавице него и шире у Републици Србији и представља посебан значај за екологију и научно-истраживачки рад. Склоп је потпун сем у пределу снегоизвала. Подмладак је редак или појединачан и у мањим групама поред потока.

На овом подручју забрањено је вршење радњи које ометају спонтани природни развој и аутохтоност подручја.

Забрањено је искоришћавање шума и споредних шумских производа, лов и прогон дивљачи и спаса стоке.

Забрањено је уношење страних врста дрвећа, вађење камења и одношење земље. 1991 године дошло је до снегоизвала и то на само једном њеном делу и овом приликом је извађено или поломљено 1436 м³ букове дрвне масе. Изваљена дрвна маса је делом прерађена и изложена, а остатак, после забране инспектора за шумарство стоји на лицу места и не може да се прерађује или извози.

Обележавање природног добра врши се постављањем табли на прилазним путевима које су уређене по правилнику. Спољна граница резервата је обележена у дужини од 7,5км. Надзор и очување резервата обавља реонски лугар, а један извршилац прати стање и води евиденцију. Реонски лугар има обавезу да обилази резерват и благовремено подноси пријаве против лица која нарушавају ред и мир у заштићеном природном добру. Све настале промене се евидентирају и о њима се благовремено обавештава служба за заштиту животне средине и инспекцијски органи.

 

Планина Кукавица

На планини Кукавици постоје два смештајна капацитета и то:

• **Ловачки дом ’’Кукавица’’**, власништво је ЈП ’’Србијашуме’’ Шумско газдинство Врање. Овај објекат се налази на 1360 м надморске висине и има 25 лежаја. Ово је објекат наменског карактера, није категорисан. Реновиран је и опремљен новим намештајем.

Права је штета што није искоришћен као туристички угоститељски објекат за извођење рекреативних настава и друго јер би економски ефекат био многострук, што би уједно значило и бољу промоцију ове планине.

• **Планинарски дом ’’Прека вода’’**, власништво је Планинарско-скијашког савеза Србије.

Налази се на 1270 м надморске висине и има 48 лежаја. Дом је изграђен и опремљен 1930. године, и од тада до данас није било никаквих улагања. Овај објекат не задовољава стандарде прописане правилником о стандардима за категоризацију угоститељских објеката за смештај. Треба нагласити да се објекат налази у таквом природном окружењу, да је сама локација нека врста ваздушне бање. Све ово указује на изузетан али недовољно искоришћен туристички потенцијал.

Побољшањем инфраструктуре и осталих ресурса, својом лепотом, Кукавица би развојем планинског туризма била отворена свима који би током целе године уживали у нетакнутој лепоти и чарима природе, што би несумњиво имало велики значај за развој овог краја.

**Булино језеро**- налази се на планини Кукавици у подножју палеовулканске купе Облик, на подручју села Белановце. По предању, један турски караван повлачио се са ових простора. Чинили су га Турци, њихове жене "буле" и муле натоварене златом.Док су прелазили преко овог језера, потонуо је читав караван, као у живом блату. Данас је Булино језеро обрасло травом, која успева само на мочварној подлози. На површини овог језера постоји формирана блатна покорица.

**Вриштине**- дифузни извори који се налазе у непосредној близини Цркве” Св. Пантелејмона“ испод палеовулканске купе “Облик”. Настали су избијањем воде на већи број локација на веома малој површини испод саме површине земље, тј. Травнатог покривача па уколико се стоји на тој површини има се осећај да се тло помера под ногама . По речима стручњака Завода за заштиту природе Републике Србије ова влажна станишта су изузетно значајна и у скорије време покренуће се поступак заштите.

**Споменик природе „Јовачка језера“** су уврштена на списак Инвентара геонаслеђа Србије (2005, 2008), као хидролошки објекти националног нивоа вредности. Биодиверзитет подручја представљен је са 77 таксона васкуларне флоре, распоређених у оквиру 36 фамилија (61 род). На подручју Споменика природе развијене су ретке мезофилне мешовите и хигрофилне шуме које местимично покривају подручје клизишта. Постоји 19 врста херпетофауне са посебно значајним налазом строго заштићене врсте дугоногог мрмољка (трирурускарелинии) и барске корњаче (емyсорбицуларис), односно 12 врста риба у језерима и Јовачкој реци.Подручје Јовачких језера је део националне еколошке мреже и припада одабраном подручју за дневне лептире (Планина Кукавица, РВА 18), где је констатована 81 врста лептира.

Подручје Споменика природе налази се на територији општине Владичин Хан, КО Јовац и КО Островица.

Укупна површина Споменика природе износи 53ха 12а 88м², од тога 36ха 06а 97м² (67,89%) налази се под режимом заштите II степена и 17ха 05 а 91м² (32,11%)под режимом заштите III степена. Заштићено подручје је подељено на три целине-локалитета:

- Локалитет језеро Жилевје и Русимово језеро (II степен заштите),

- Локалитет Црквено, Мало и Живково језеро (II степен заштите) и

- Локалитет Јовачко језеро (III степен заштите).

 

***Црквено језеро Русимово језеро***

Од укупне површине Споменика природе, у приватној својини налази се 41 ха 39а 30м² (77,91%), 7ха 74а 24м²(14,57%) је државна имовина, а 3ха 99а и 34м²(7,52%) је црквена имовина.

У II степену заштите могу се вршити управљачке интервенције у циљу рестаурације, ревитализације и укупног унапређења заштићеног подручја, без последица по примарне вредности њихових природних станишта, популација, екосистема, обележја предела и објеката геонаслеђа, обављати традиционалне делатности и ограничено користити природне ресурсе на одржив и строго контролисан начин.

У режиму заштите III степена могу се вршити управљачке интервенције у циљу рестаурације, ревитализације и укупног унапређења заштићеног подручја, развој села и унапређење сеоских домаћинстава, уређење објеката културно-историјског наслеђа и традиционалног градитељства, очување традиционалних делатности локалног становништва, селективно и ограничено коришћење природних ресурса и простора уз потрбну инфраструктурну и другу изградњу.

У заштити природних добара полази се од следећих општих критеријума:

- заштита биодиверзитета посебних природних вредности међународног, националног, регионалног, локалног значаја

- рационално коришћење природних ресурса

- одрживи развој заштитних подручја и заштитних зона

- упорност природног добра.

Циљеви заштите природних добара чији део јединствене концепције заштите и унапређења животне средине, опште концепције, организације и уређивања простора утврђене просторним планом и концепцијом укупног социо-економског рада. Концепција развоја посебних природних добара заснива се на општим и специфичним циљевима заштите посебних природних вредности.

План заштите природних добара заснива се на реалној процени могућности и потреба у планском периоду, са циљем да се заштита приближи на нивоу развијених европских држава, уз примену домаћих искустава и светских стандарда.

За све објекте и радове у подручјима заштићених природних добара обавезна је израда студије о процени утицаја на животну средину( Сл. гл. РС.бр. 135/2004).

У заштићеним природним добрима изградња и уређење може се вршити искључиво и у складу са циљевима и мерама заштите који су утврђеним правним актима, просторним плановима и програмима заштите и развоја. На подручјима која су предложена за заштиту као природна добра, изградња, уређење коришћење до доношења одлуке о заштити може се вршити само на основу одговарајућих планова и на основне претходне извршене валоризације природних вредности и анализе утицаја на животну средину. Уколико се ради о објектима и радовима који битно мењају карактеристике средине у И степену заштите, утврђује се забрана коришћења простора и активности, осим научних истраживања и контролише едукација. За сваку заштићену, проређену и угрожену врсту, просторним и урбанистичким планом неопходно је утврдити подручје и режим заштите екосистема у коме живи. У просторном и урбанистичком плану потребно је предвидети разне заштите у подручјима где се налазе заштићена природна добра, на основу услова које пропише надлежна служба.

**Ловиште „Кукавица“ –** Ловиште „Кукавица“ лоцирано је на обронцима планине Кукавица, која припада родопском систему. Укупна површина ловишта, на подручју општине Владичин Хан, износи 16 443 ha – 100% (шуме и шумско земљиште 14 481ha – 88,07%, ливаде и пашњаци 1 860ha – 11,31%, њиве (оранице) 10ha – 0,06%).

Највећи део ловишта налази се на надморској висини од 600 – 1200м.

Најнижа надморска висина је 380м, ловиште „Ветерница“ а највиша 1441м ловиште „Влајна“. Хидролошке прилике у ловишту „Кукавица“ су врло повољне. На подручју ловишта има пуно водотока: река, речица, поточића као и велики број извора здраве и питке воде. Ово ловиште има довољну количину воде (квалитетне), што је довољно за успешно гајење дивљачи.

Клима ловишта има карактеристике континенталне климе. Карактеришу је сува и оштра зима, топла лета и кишовита пролећа и јесени. Посматрано у целини, и поред негативног утицаја екстремних температура, погодује свим врстама дивљачи, које стално или повремено живе у ловишту (вук, лисица, дивља мачка, твор, срна, дивља свиња, зец, јазавац, дивља патка, дивља гуска, сива врана, шумска шљука и др.).

У ловишту се дивљач прихрањује кукурузом, сеном, сеном луцерке и сољу.

ЈП Шумско газдинство Врање, које газдује овим ловиштем, је у обавези да врши одстрел дивљачи, како узгојним, тако и туристичким одстрелом. Ловочуварска служба врши стални надзор у ловишту, предузима све неопходне мере за повећање броја дивљачи као и за очување доброг здравственог стања популације дивљачи.

## 5.3. Заштићена изворишта река, термалних и минералних извора

Подручја на којима се налазе изворишта која се по количини и квалитету могу користити или се користе за снабдевање водом за пиће морају бити заштићени од намерног или случајног и других утицаја који могу неповољно деловати на издашност изворишта и на здравствену исправност воде. Мере заштите за изворишта и др. објекте водоснабдевања одређују се водопривредном основом, просторним планом Републике Србије.

Изворишта су од посебног значаја и служе за снабдевање водом целе општине и имају своје границе. Подручја на којима се налазе изворишта од посебног значаја јесу под посебном заштитом закона. На тим подручјима установљавају се три зоне заштите: уза, зона заштите и непосредна зона заштите.

За обезбеђење квалитетне воде и равномерног дотицања у водотоке посебну пажњу треба посветити на изворишне области.

Изворишта река налазе се на великим надморским висинама одакле се напајају водом од отопљеног снега.

Она се налазе на планинским подручјима које су покривене шумама које представљају основни чинилац обезбеђења равномерног дотицања и квалитет воде. Отуда је неопходно да се шумама у овим подручјима газдује изузетно опрезно, имајући у виду ову основну функцију у односу на воду.

Повољно стање састојина које обезбеђују добро земљиште шумску стељу, добру инфилтрацију, акумулирање снега и његово отапање, утичу на обезбеђење извора и подземних вода.

Због свега овога на подручју општине Владичин Хан треба забранити чисте сече или сличне експлоатације које би осетније смањиле склоп састојина. Све шумско узгојне мере треба да буду усмерене на побољшање стеље, земљишта и других чинилаца који обезбеђују противерозиону, хидролошку и заштиту функцију шума.

## 5.4. Становништво

Општи подаци о становништву

Према Попису становништва, домаћинстава и станова у Републици Србији 2011 године на територији општине живи 20938 становника различите етничке при падности са доминантним српским становништвом и становништвом православне вероисповести.

У граду живи 35.18% становништва. Општина има 51 катастарску општину са исто толико месних заједница и четири месне канцеларије.

Етнички састав становништва чине: Срби (89.33%), Роми (7.20%), и остале националне заједнице (3.47%). Густина насељености на територији општине Владичин Хан је за 26.69% мања у односу на густину насељености у Републици.

Густина насељености на нивоу целе општине износи 59.04 становника /км2. Просечан број чланова домаћинства је, према истом попису, 3,03 што је изнад просека Србије, који износи 2,85. Пад укупног броја становника у периоду 1991 ‐ 2011. износи 16.30 %, док за период 2002 ‐ 2011 овај пад је нешто блажи 11.7%. Генерално посматрано изразит је тренд пада броја становника што је последица миграторних кретања и негативног природног прираштаја (‐9).

Неповољни демографски трендови су резултат стагнације привреде и друштвеног развоја последњих година. Унутрашње миграције (унутар општине, из планинских насеља у седиште општине) су биле изразите и одвијале се у последње четири деценије прошлог века. Спољне миграције (из општине у развијеније регионе) су константне до данас. Осим социо-економских мотива за унутрашње и спољне миграције, највише утицаја на расељавање становништва из планинских насеља је имала веома лоша саобраћајна приступачност тих подручја.

Радни контингент становништва (15-64 година) према полу показује доминацију мушкараца за 8%. Старосна структура становништва указује на добар радни потенцијал општине јер је просечна старост становништва 42 године. Полна структура становништва је у односу 49.61% женске, наспрам 50.39% мушке популације.

## 5.5. Туристичке зоне општине Владичин Хан

Долином Јужне Мораве пролазе магистралне саобраћајнице, међународни пут Е-75 и железничка пруга и међународна саобраћајница преко Сурдулице за Бугарску. Оне представљају кичму развоја општине Владичин Хан која је и прилаз значајнијој и важнијој перспективи развоја Власинског језера. Владичин Хан се тако јавља као пункт на транзитни правац са којег се скреће долином Врле ка Сурдулици и Власинском језеру. У северозападном делу територије општине издваја се подручје строгог природног резервата Кукавице, као и ловишта на овој планини. У том смислу сва места која се налазе на магистралним путним правцима ( Џеп, Владичин Хан, Житорађе, имају перспективу за лоцирање смештајних капацитета од којих је приступ овим туристичким атрактивним локалитетима погодан).

Поред транзитног, рекреативног, излетничког, ловног, екстремног и туризма специјалних интересовања, уколико истраживања геотермалних потенцијала покажу да у овој зони, која се наслања на подручје Врањске Бање, има потенцијалних извора лековите воде може имати и бањски туризам.

Орјентација појединих зона у општини Владичин Хан на развој туризма:

1. туристичка зона „ Долина Јужне Мораве и Врле“, са Грделичком клисуром, наслоњена на коридор 10 и пут према Сурдулици и Власинском језеру- транзитна, туристичка и риболовна зона на притокама Јужне Мораве са природним лепотама Грделичке клисуре, спортско-рекреативним/забавним садржајима у Владичином Хану („Куњак“), али и близином планинских шумских терена Кукавице, као излетничких и ловних зона.

2. туристичка зона „ Кукавица“- природно ловиште, већи број прихватних излетничких пунктова истраживачки кампови, етно-туризам, лов, риболов, пешачки, бициклистички туризам и др. Ова предеона целина обухвата насеља на планини Кукавици,

3. туристичка зона „Грделичка клисура“-постојећи смештајни капацитети у мотелу „Џеп“, допуњени нови садржаји у околини, као централна зона за излетнички и ловни туризам на падинама Кукавице и Чемерника,

4. туристичка зона „ Јовац-Облик“- спортско-рекреативна зона је на Јовачкој реци, излетнички и пешачко-бициклистички туризам везан за палеовулканску купу Облик и суседни Грот, Булино језеро у подножју и цркве Св. Пантелејмона у подножју палеовулканске купе Облик

5. Спрортско-рекреативни центар „Куњак“-комплек кога употпуњује олимпијски базен, фудбалски терен, тениски терен, терен за голф, мини пич терен, кошаркашки терен са трибинама, дечје игралиште са пратећим садржајем, ресторан и преноћиште, теретана на отвореном, Гатар, шеталиште и кеј на обали реке Јужне Мораве, а у самом центру Владичиног Хана.

Највећи проблем је слаба доступност атрактивним локалитетима због лошег квалитета локалних саобраћајница и њиховог лошег одржавања у зимском периоду.

# 6. КУЛТУРНЕ ВРЕДНОСТИ

**Манастир Успење Пресвете Богородице,** или како га још називају “Богородичино успење”, налази се у селу Мртвица на излазу из Грделичке клисуре на 14 км од Владичиног Хана. Смештен је на платоу једва ширем од самог манастира са ког се пружа предиван поглед на Грделичку клисуру. У подножју манастира протиче река Ћелија около које је амбис дубок 150 м.

Према предању, темељи манастира постављени су крајем X или почетком XI века. Манастир успон доживљва у време Немањића када су се бројни српски витезови баш на овом месту причешћивали. Унутрашњост цркве је осликана визатијским иконописом.



*Манастир Успење пресвете Богородице Манастир Свети Илија*

**Манастирска црква Св. Илија,** налази се селу Кацапун на 12 км од Владичиног Хана. Манастир су изградили Немањићи јер се налазио на путу за Хиландар. Изграђен је у 13.веку на темељима старог манастира. Манастирска црква зидана је од грубо тесаних камених блокова, лепљеих блатом и зато представља споменик културе и духовости. Фреске у манастиру, први пут су осликане у 16. веку, византијским иконописом.

Уз сам манастирски комплекс протиче Топлица, поток чисте планинске воде.У околини манастира Св. Пророка Илије у Кацапуну, налазе се неколико лековитих извора. Путеви до извора су приступачни и богати природним лепотама.

Према народном предању, овај манастир је 1809. год. имао три калуђера на челу са игуманом Симеоном, оснивачем Призренске богословије.У то време је Кацапун био арнаутски читлук. Игуман је дигао на устанак Србе у околини, који је Мехмед – паша угушио, а похватане устанике и игумана Симеона обесио испред манастирске цркве. Паша је растерао калуђере, затворио манастир и’’ из њега однео читав товар књига’’.Овај манастир је имао веома значајну улогу у очувању српске традиције и био важно културно средиште Срба у том крају и шире.

**Испосничка црква Света Петка**, налази се у селу Лепеница на 5 километара од Владичиног Хана.

Црква је у народу позната и као „Латинска црква“ због олтара који је неуобичајено окренут према западу. Црква је, у суштини, дело природе, а не грађевина коју је направио човек. То је стена са два отвора. У једном отвору је извор воде за коју се верује да лечи главобољу и вид.У другом отвору је део за паљење свећа.

Према народном предању, овакве испосничке богомоље постојале су на овим просторима и пре доласка Словена, што значи да датирају из раног средњег века.

**Храм Светог Христовог Преображења**, налази се у селу Стубал на 6 км од Владичиног Хана. Храм потиче с краја 14.века и задужбина је Краљевића Марка. За храм се везују бројне легенде.

Према једној, Краљевић Марко је бацао топуз са оближњег брда 3 пута, да би одредио где треба да сагради цркву. Топуз би пао, сва 3 пута на истом месту, на врх брда, а затим би се откотрљао у подножје. Марко је више пута почињао да гради храм у подножје, али “све што би мајстори саградили по дану, анђели би пренели ноћу” на врх, где је топуз првобитно падао. Марко је тада одлучио да сагради цркву на брду где и данас стоји. Једне ноћи, на том месту указао се Исус Христ, по чему је храм и добио име.

**Храм Св. Кнеза Лазара и свих српских мученика и** новомученика, налази се у самом градском језгру Владичиног Хана, на изузетно атрактивној локацији, месту званом „Чучуљке“. Посвећен је Светом Великомученику косовском кнезу Лазару и свима онима који су живот положили за своје ближње.Темељи храма постављени су 1997.а освећени 2001. године. На освећењу темеља присуствовао је лично Његова светост Патријарх српски господин г. Павле.

Крст на главној куполи постављен је 2008. године чиме је Храм отворен за вернике и вршење богослужења. Иконостас унутар храма је поклон манастира Св. Прохор Пчињски. Иконостас је изузетно добро очуван, украшен дуборезом и иконама. Стар је преко 30 година.

**Парк ослобођења с Крстом,** место је окупљања у време црквених празника, као што су Бадњи дан и Видовдан када се сече славски колач.Налази се на десној обали Јужне Мораве и левој обали реке Врле.Најупечатљивије обележје парка је крст, који по предању, постоји „од век и свет“ и представља светилиште и врсту оријентира.

**Споменик погинулим борцима НОР-а** и жртвама фашистичког терора у Другом св.рату

Ово је још један градски споменик културе, који се истиче својим композиционим обликом и висинском доминацијом у склопу урбаног ареала Владичиног Хана.

Споменик је лоциран у насељу Кула ( 510 м ), у северном делу урбане територије, а подигнут је 8. септембра 1972.год.

**Спомен плоча жртвама НАТО агресије** -најбруталнија агресија у историји људске цивилизације и ужасан поход највеће војне алијансе свих времена оставио је за собом бројне жртве у целој Србији.Ова спомен плоча у Владичином Хану је постављена у помен ханчанима, жртвама НАТО агресије.

**Гвоздени мост**, заштитни је знак Владичиног Хана.Изградили су га српски, аустријски и италијански инжењери и радници 1910.године.

Мост спаја леву и десну обалу Јужне Мораве и имао је посебну улогу у генези и насеобинској еволуцији Владичиног Хана.

**Центар за културне делатности, туризам и библиотекарство –** У оквиру установе послују три сектора: сектор за културу, туризам и библиотечку делатност. Мисија ове установе је стварање могућности за културни развој кроз подстицање културног и уметничког стваралаштва, израза који су резултат креативности појединаца и група и др. У оквиру установе ради дечје аматерско позориште „Црвенкапа“ док КУД „Бранислав Нушић“ већ три деценије користи просторије Центра за своје активности. У оквиру установе послује и биоскоп у коме се реализују бројне пројекције седме уметности, позоришне представе, трибине, обележавање јубилеја и др. Библиотека послује у оквиру установе као сектор за библиотечку делатност с тим што је физички одвојена.

Кроз сектор за туризам установа ради:

1. на промоцији и унапређењу туризма општине Владичин Хан;
2. координирање активности и сарадње између привредних и других субјеката у туризму који непосредно и посредно делују на унапређењу развоја и промоцији туризма и на програмима едукације и усавршавања вештина запослених у туризму;
3. обезбеђивање и унапређење информативно-пропагандног материјала којим се промовишу туристичке вредности јединице локалне самоуправе ( штампане публикације, аудио и видео промотивни материјал, он лајн средства промоције-интернет презентација, друштвене мреже и пратеће дигиталне активности, сувенири итд);
4. Организовање и учешће у организацији туристичких, научних, стручних, спортских, културних и других скупова и манифестација и друге активности предвиђене Законом о туризму.

## 6.1. Традиција и уметност

**Дечје аматерско позориште „Црвенкапа“ –** Основано је 2004. године и ради у оквиру установе Центар за културне делатности, туризам и библиотекарство општине Владичин Хан. Ово дечје позориште се бави претежно интерпретирањем познатих бајки али и организовањем маскенбала и др. Класична музика, раскошни костими, стилизована поједностављена сценографија, много љубави и ентузијазма чланова овог позоришта, основни су елементи који красе ово дечје позориште и доприноси освајању бројних награда и признања на позоришним фестивалима.

**Културно уметничко друштво „Бранислав Нушић“ Владичин Хан** – КУД „Бранислав Нушић“, почело је са радом тридесетих година прошлог века и све до осамдесетих година радило је повремено. Од 1983. године ради у континуитету. Младо је по броју година континуираног рада али искусно по броју наступа и традицији коју има. Ово културно уметничко друштво, врсним кореографијама из целе Србије, негује обичаје и традицију српског народа. Својим радом бележи бројне наступе и награде у земљи и иностранству.

**Трубачки оркестри –** Најпознатији и најквалитетнији трубачки оркестри, не само Владичиног Хана и Србије, него и Балкана и шире, са импресивном каријером и богатом дискографијом су свакако оркестри Бобана и Марка Марковића. Традиционална музика у њиховом извођењу, достигла је ниво светски признате уметности. Остали трубачки оркестри општине Владичин Хан, који нимало не заостају по квалитету су: оркестри Бојана Ристића, Бојана Крстића, Ненада Илића и др.

**Удружење Друштво српских домаћина општински одбор Владичин Хан** - Oформљено је 3. децембра 2008. године. Својим постојањем и радом негује култ рада и стваралаштва, духовног и културног идентитета српског народа, очување породице као основне вредности друштва и старих заната. Бројне су активности овог удружења: припрема традиционалних српских јела која својим неодољивим и пикантним укусом одушевљавају бројне посетиоце и делегације конференција и скупова који су се одржавали и одржавају разним поводима у Владичином Хану, изложбe ручних радова различитог типа на бројним манифестацијама и сајмовима дуж целе Србије, хуманитарнe акцијe и др. 

## 6.2. Манифестациони туризам

**„Видовдански дани“ -** Традиционална културно - туристичкаманифестација у оквиру које се слави Видовдан, градска слава Владичиног Хана. Обележава се крајем јуна, неколико дана, низом културних, забавних и спортских дешавања.

На сам Видовдан, 28. јуна, празник почиње свечаном литургијом у цркви Светог Кнеза Лазара и свих српских мученика и новомученика, следи Литија улицама града, парастос жртвама новијег рата код спомен плоче, пресецање славског колача „код Крста“ у Парку ослобођења а завршава се свечаном седницом у Центру културе, када се награђују најбољи ученици и њихови професори за постигнуте резултате.

**Такмичење трубачких оркестара „Ој Мораво“-** На основу члана 4. Правилника о организацији такмичења трубачких оркестара на Драгачевском сабору трубача у Гучи, Управни одбор Центра за културу и спорт општине Лучани у Гучи на четвртој седници одржаној дана 10.04.2017. године, донео је одлуку о формирању предтакмичарског центра у Владичином Хану за потребе организације 57. Драгачевског сабора трубача у Гучи.

**Међународни фестивал фолклора-** Међународни фестивал фолклора јединствена је прилика за дружење и умрежавање међу младима, повезивање градова, афирмацију културе и традиције кроз наступе. Домаћин овог фестивала у Владичином Хану је установа Центар за културне делатности, туризам и библиотекарство општине Владичин Хан и КУД „Бранислав Нушић“ а покровитељ општина Владичин Хан.

**Музички фестивал „Overload” -** Дводневни музички фестивал који окупља афирмисане као и мање познате групе и вокалне солисте из света попа, рока, диџејеве и др. Програм ове манифестације обогаћује и учешће мото клубова из земље и иностранства.

Музички фестивал се одржава на простору Спортско – рекреативног центра „Куњак“, који својом амбијенталном целином пружа посебно задовољство посетиоцима. У једном делу спортског центра, обезбеђује се и простор за кампере који се ту стационирају за све време одржавања фестивала. Сви кампери током свог боравка, имају бенефицију целодневног бесплатног коришћења олимпијског базена, који је у склопу спортско-рекреативног комплекса.

**„Дани малине“ –** Манифестацијана којој се окупљају малинари са подручја општине Владичин Хан. Малинари међусобно размењују искуства али и чују савете и препоруке стручних лица. После званичног дела, манифестација се наставља стручним предавањем и отвореном дискусијом на којој малинари са нашег поднебља имају могућност, да са стручном службом, откупљивачима и представницима локалне самоуправе, разговарају о проблемима, изазовима и свим недоумицама везаним за ову област. На крају овог дешавања, свечано се проглашава малинар године за територију општине Владичин Хан.Манифестација се одржава у просторијама Центра за културне делатности, туризам и библиотекарство, под покровитељством општине Владичин Хан.

`

**Џипијада (зимска у фебруару и летња у јуну)** – регионално окупљање возача теренских возила и љубитеља екстремних спортова. Обилазак планинских траса које обухватају планине Кукавица, Бесна кобила, Чемерник и друге. Организарор је Клуб екстремних спортова„Морава“ Владичин Хан – спасилачи тим.

**Ноћни турнир у малом фудбалу -** Током јула такмичење аматерских фудбалских тимова из Јужне Србије. Траје неколико седмица, а мечеви се одржавају током месеца јула свакодневно у вечерњим часовима на теренима Спортско-рекреативног центра „Куњак“.

**Балкански скаутски камп -** Међународни волонтерски скаутски камп, организује се током јула и августа у селу Јовац и Белишево.

Балкански скаутски центар у селу Јовац годинама уназад функционише као камп. Учесници кампа су из Србије, Македоније, Грчке, Шпаније, Француске и Јапана. Програмске активности кампа управо су окренуте ка боравку корисника у природи и пружању разних еко – руралних садржаја. Јовац је место које одговара туризму из угла активног одмора у природном окружењу због специфичности терена, богате флоре и посебних климатских одлика. Простор где се окупљају скаути располаже простором за шаторе, пољски веце, школску зграду, учитељски дом и задружни дом (набројани објекти захтевају реконструкцију). Једна од евидентних слабости је непостојање комплетне ифраструктуре у кампу. Скаутски центар у селу Јовац, нуди могућност боравка посетилаца током целе године.

**Вашар**: Сваке године 11. септембра традиционална прослава Светог Јована Крститеља обележава се као градски вашар са бројним продајно‐изложбеним штандовима на којима се могу наћи производи старих заната, пољопривредни и прехрамбени производи, одевни предмети итд.

**Хајка на дивљу свињу** - Групни лов уз могућност одстрела дивље свиње. Организује се сваке године септембра месеца, и окупља велики број ловаца, чланова ловачког удружења „Јелен“ на ловној површини “Влајна” уз дневне дозволе.

**Хајка на вука** - Групни лов уз могућност одстрела уз дневне дозволе. Организује се сваке године фебруара или марта месеца (у договору са ресорним министарством), недељом у ловишту „Церовац“. Окупља велики број ловаца из ранзих крајева. Организатор: Ловачко удружење „Јелен“.

**Лов на голубове, грлицу и препелицу –** Организује се традиционално сваке године и траје од августа до 31. јануара. Лов се организује у ловишту „Влајна“ на Кукавици, у делу ловишта које је под ингеренцијом Ловачког удружења „Јелен“. У лову учествују чланови удружења уз дневне дозволе за сам дан лова.

**Лов на дивљу пловку** – Лов се организује од 1. септембра до 28. фебруара, традициионално сваке године на Јовачком језеру и Јужној морави. Организатор је Ловачко удружење „ Јелен“.

**Лов на дивљег зеца –** Организује сеод 16. октобра до 31. новембра, традиционално сваке године у ловиштима „Церовац“ и „Влајна“. Организатор: Ловачко удружење „Јелен“.

**Ловачко удружење „Јелен“** из Владичинох Хана броји укупно 150 чланова. Ово удружење газдује ловиштем „Влајна“ укупне површине 29.975 hа. Стално гајење врсте дивљачи у ловишту су срна, дивља свиња, зец, фазан, пољска јаребица и јаребица камењарка. Ловиште има у функцији следеће ловне објекте: 3 стабилне чеке, 3 чеке на дрвету, 8 хранилишта за срне, 8 солишта, 2 хранилишта за дивље свиње, 16 хранилишта за фазане и јаребице и прихватилиште за фазанчиће површине 0,2 hа. Удружење поседује терен за обуку паса гонича површине 2 ha и зечарник у огради површине 0,5 ha.

**Риболовачко удружење „Морава Кркуша“**броји око 100 чланова.

## 6.3. Спорт и рекреација

Владичин Хан је општина са богатом спортском традицијом и понудом која акценат у развоју туризма ставља, између осталог, и на спортско-рекреативни туризам, за који заиста постоје изванредни услови.

**Спортски центар „Куњак“ -** Налази се у Владичином Хану, дуж Коридора 10, непосредно поред реке Јужне Мораве.Просторно физички склоп Спортског центра „Куњак“ нуди широк спектар спортских терена: простор за организацију рекреативних активности предшколске деце, градски стадион ФК “Морава“, капацитета 8.000 места, са помоћним тереном и најсавременије опремљеним свлачионицама, терен за кошарку са трибинама капацитета 500 места, терен за мали фудбал и рукомет са трибинама капацитета 1500 места, терен за одбојку на песку, Мини Пич терен, теретану на отвореном, олимпијски базен (25 x 50 м) са великим тобоганом, дечји базен са малим тобоганом, тениски терен који је у фази припреме као и трим стазу. Трим стаза, налази се непосредно поред Јужне Мораве. Обиље зеленила даје стази посебну амбијенталну драж у којој спортисти и шетачи могу да уживају.

Дуж дела стазе, смештен је ограђени простор „Гатар“, власништво ловачког удружења „Јелен“ из Владичиног Хана, место на коме се врши узгој дивљих свиња и обука паса гонича.

У склопу комплекса СЦ „Куњак“ је и ресторан са преноћиштем „Базен“. Ресторан се налази у приземљу објекта чији је капацитет 80 места.

Смештајни део располаже са 14 соба: 1 једнокреветна, 9 двокреветне и 4 трокреветне. Собе су опремљене по савременим стандардима и налазе се на спрату овог објекта.

У оквиру комплекса је и паркинг простор са 200 паркинг места.

**Спортска хала –** Налази се непосредно поред Гимназије „Јован Скерлић“, на око 500 метара од СРЦ „Куњак“. Површина хале износи 1800 м2. Располаже свлачионицама и трибинама капацитета 500 места. Опремљена је са 84 рефлектора снаге од по 400W.

***Спортски клубови***

На територији општине Владичин Хан активни су бројни спортски клубови:

Фудбалски клуб „Морава“, Кошаркашки клуб „Морава“, Мушки рукометни клуб „Морава“, Женски рукометни клуб „Морава“, Одбојкашки клуб „Морава“, Клуб дизача тегова „Морава“, Кик бокс клуб „Морава“.

***Спортска удружења***

**Клуб екстремних спортова „Морава“** – спасилачки тим Владичин Хан, основан је 2008. године. Окупља власнике и возаче теренских возила опремљених за вожњу изван асфалтних површина (off-road). Обиласци планинских траса планине Кукавица, Чемерник, Бесна Кобила и др. као и организовање џипијада (Зимска и Летња) прерасло је у традицију овог клуба. Екстремни спортови, спадају у групу „заразних“ спортских грана. Адреналински доживљај, љубав према природи и осећај слободе, повезаност, лепота природног амбијента, добро дружење, само су неки од разлога који окупљају велики број присталица у акцијама овог клуба. Осим ових активности, клуб екстремних спортова „Морава“, у екстремним временским условима превози болеснике до Ханског дома здравља, допрема храну домаћинствима у завејаним селима, учествује у акцијама гашења пожара, у спасавању повређених у саобраћајним несрећама, учествује у акцијама спашавања у поплављеним подручјима и ван територије Ханске општинe.

**Планинарско спелеолошки клуб ''Двиг''-** из Владичиног Хана, основан је 2010. године. Поред популаризације планинарења као примарне активности, овај клуб популаризује и обезбеђује услове за бављење свим спортско-рекреативним, авантуристичким и истраживачким активностима у природи (високогорство, алпинизам, слободно пењање, спелеологија, планински бициклизам, опстанак и исхрана у природи, сплаварење, змајарење и параглајдинг, роњење итд). ПСК “Двиг“ окупља све заљубљенике у природу, који својом упорношћу и издржљивошћу организују бројне походе у земљи и иностранству при чему остају богатији новим искуствима.   
Учешће у акцији спасавања у подручјима захваћених поплавом, говори и о хуманости и пожртвованости ових младих људи.

## 6.4. Ресурси за пословни туризам (MICE и конгресни туризам)

**Тренинг центар „CONNECTION“** – Налази се у насељу Кула (510 м), у самој вароши Владичин Хан. Објекат је површине 350 м2. Поседује специјализоване тренинг сале које су опремљене савременом компјутерском опремом, помоћном ИТ опремом и едукативним софтверима за особе са различитим врстама инвалидитета: физичким, сензорним, интелектуалним или емотивним.

Приступ просторијама на спрату, особама са инвалидитетом, омогућен је лифтом.

Центар Connection је место које пружа велике могућности за организацију свих видова тренинга, саветовања и пословних сусрета.



*Connection centar*

Конгресни туризам представља део савременог пословног туризма. Разлика је једино што је за конгрес или сличан скуп неопходно једно место одржавања и често боравак у истом хотелу или једном од ближих. У Општини Владичин Хан не постоји простор који би могао да обезбеди организацију конгреса са већим бројем учесника. Објекат може бити и самосталан центар који би у ближој околини имао један или више смештајних јединица.

MICE туризам представља један од производа пословног туризма који је веома заступљен последних година. Представљен је индивидуалним путовањима која су повезана са пословним мотивима.

# 7. Материјална база за развој туризма општине Владичин Хан - смештајни капацитети

Угоститељски објекти - за смештај и исхрану, као део материјалне базе туризма, одсликавају тренутно стање туризма са аспекта пружања основних услуга (домен смештаја и исране). Уједно је број, структура, просторни размештај ових објеката и квалитет њихових услуге показатељ тренутног стања материјалне базе, као и у ком правцу је потребно даље развијати угоститељску понуду у Општини.

Од угоститељских објеката за смештај на простору Општине постоје следећи објекти:

**Мотел „Џеп“ –** Налази се у селу Џеп на 11 км од Владичиног Хана, на излазу из Грделичке клисуре. Располаже са 5 двокреветних и 4 трокреветне собе, укупног капацитета 22 лежаја. Мотел има 2 ресторанске сале укупног капацитета 480 места (180 + 300), пространу отворену летњу терасу и паркинг простор са 20 места.

**Ресторан са преноћиштем „Базен“ -** Лоциран је у самом грдском језгру Владичиног Хана, у оквиру комплекса Спортско рекреативног центра „Куњак“ у непосредној близини десне обале реке Јужне Мораве. Капацитет овог смештајног објекта је 31 лежај у једнокреветним, двокреветним и трокреветним собама опремљених по савременим стандардима, на спрату овог објекта, рестораном у приземљу објекта (80 места) и паркинг простор.

**Ресторан са преноћиштем „Турист“ -** Лоциран је у најужем центру Владичиног Хана на левој обали реке Јужне Мораве. То је смештајни објекат са најдужом традицијом пословања. Капацитет овог објекта је 30 лежајева, кога чине 6 двокреветне, 2 трокреветне собе и 4 апартмана. У склопу објекта је ресторан сала (150 места) и отворена летња тераса (80 места).

**Конак „Фонтана“** - Лоциран је у селу Житорађе на 4 км од Владичиног Хана непосредно поред државног пута другог реда Б број 40 у правцу Сурдулице. Овај савремени смештајни објекат располаже са 4 једнокреветне, 7 двокреветне собе и 4 апартмана. У склопу конака је ресторан (300 места), летња тераса (40 места) и паркинг простор (50 места). Сателитски ТВ програм и бежични интернет чине Конак идеалним местом за пословне људе и организацију већих скупова.

|  |  |
| --- | --- |
|  |  |

**Конак „Хан“ –** Налази се у селу Полом, на 2,5 км од Владичиног Хана у правцу Врања. Располаже са 9 двокреветних и 5 трокреветних соба, укупног капацитета 33 лежаја.

Поседује ресторан са 88 места и отворену летњу терасу са 150 места.

**Вила“ Грација“-** Лоцирана у градском језгру Владичиног Хана непосредно поред државног пута другог Б реда број 40, на путу према Сурдулици. Овај модеран смештај располаже са 30 лежаја, кога чине једнокреветне, двокреветне и трокреветне собе са засебним купатилом. У склопу виле је ресторан – пицерија, летња башта (40 места) и паркинг простор са 17 места. Смештај у вили је опремљен по савременим стандардима.

|  |
| --- |
|  |

*Од угоститељских објеката за исхрану и пиће, у Општини се пружањем ових услуга баве:*

У Владичином Хану: Ресторан „ Три грозда“, УР „Тарапана“, ресторан „Мајдан“, пицерија „Мадам“, СТУР „Голф“, ресторан „Спорт кафе“, кафана „Код Чапу“, кафана „Кутак“, СУТР „Музичка ноћ“, кафана „Код Раку“, кафана „Црнка“ - Полом, ресторан „Шајкача“ – Житорађе.

Укупно посматрано, смештајни капацитети у општини Владичин Хан не задовољавају потребу за смештајем туриста (172 лежаја). Један од начина надомешћивања недовољног смештаја је категоризација соба, апартмана, станова и кућа физичких лица.

Угоститељски објекти који се налазе у општини Владичин Хан углавном су у функцији пансиона, постоји само један мотел, и он је добио категорију од једне звездице. Квалитет објеката може да задовољи тренутну туристичку посету, али развој туризма захтеваће и повећање угоститељских капацитета. Уочава се већ сада потреба за проширењем смештајних капацитета у целој Општини. У првом плану је свакако сам Владичин Хан, који са постојањем поменутих преноћишта сигурно не може да задовољи потребе туриста који пролазе или се задржавају у граду. Решење је свакако у изградњи хотела, мотела којим би се задовољиле потребе за смештајем.

Уједно, на нивоу Општине није реализована категоризација приватног смештаја. Са друге стране, објекти за исхрану и пиће показују нешто већу разноврсност као и бројност.

## 7.1. Туристички промет на подручју општине Владичин Хан

Подаци о туристичком промету су увек првобитни показатељ колико је одређен туристички простор посећен, као и колико се туристи дуго у њему задржавају, бораве. Индиректно ови подаци (о броју ноћења) одражавају стање угоститељског сектора смештаја, али и исхране у посматраном простору.

**БРОЈ ДОЛАЗАКА И НОЋЕЊА ТУРИСТА У 2014. ГОДИНИ**

|  |  |
| --- | --- |
| Број долазака домаћи | 357 |
| Број долазака страни | 1467 |
| **Укупно** | **1824** |
| Број ноћења домаћи | 376 |
| Број ноћења страни | 1469 |
| **Укупно** | **1845** |

**Подаци из Републичког завода за статистику Лесковац**

**БРОЈ ДОЛАЗАКА И НОЋЕЊА ТУРИСТА У 2015. ГОДИНИ**

|  |  |
| --- | --- |
| Број долазака домаћи | 455 |
| Број долазака страни | 610 |
| **Укупно** | **1065** |
| Број ноћења домаћи | 455 |
| Број ноћења страни | 613 |
| **Укупно** | **1068** |

**Подаци из Републичког завода за статистику Лесковац**

**БРОЈ ДОЛАЗАКА И НОЋЕЊА ТУРИСТА У 2016. ГОДИНИ**

|  |  |
| --- | --- |
| Број долазака домаћи | 2187 |
| Број долазака страни | 1117 |
| **Укупно** | **3304** |
| Број ноћења домаћи | 5307 |
| Број ноћења страни | 2174 |
| **Укупно** | **7481** |

**Подаци из Републичког завода за статистику Лесковац**

Подаци из Републичког завода за статистику Лесковац показују да је на територији општине Владичин Хан, 2016. године број посетиоца и број ноћења домаћих и страних туриста у односу на 2014., 2015. годину и низ година уназад, порастао. Пораст броја ноћења се може повезати са повећањем броја пословних посета, везано за изградњу Коридора 10.

Подаци о просечном броју дана боравка јасно говоре о краткотрајном задржавању туриста на простору Општине.Постоји вероватноћа да је број страних посетиоца тачнији из разлога што се подаци о њима региструју у полицији.

## 7.2. Рурални туризам

Подручје општине Владичин Хан је такво да преовладавају: природно окружење, сеоски околиш, села и засеоци, издвојена пољопривредна газдинства са претежно пољопривредном делатношћу.

Један од задатака локалне самоуправе је стварање услова за оживљавање сеоске средине, чиме би помогла одрживости и побољшању друштвено – економске структуре истог, нарочито удаљених руралних подручја која су суочена са депопулацијом. Наиме, лоши услови за живот, изазвали су миграцију сеоског становништва у градску средину, тако да су у неким селима остала искључиво старачка домаћинства.

И поред ових лоших аспеката, има доста оних, који се због губитка посла враћају у село, оживљавајући своја огњишта. С обзиром да се ради о релативно младим људима, који су доста обавештени о савременим тенденцијама на туристичком тржишту, и могућностима које пружа бављење сеоским туризмом, они представљају потенцијалне домаћине за прихват гостију и бављење овим послом.

Будући да је тренд повратак здравијем начину живота, повратак природи и традицији, рурална подручја (село) постаје нова атрактивна дестинација модерног туризма. Рурални туризам подразумева и укључује спектар активности, услуга и додатних садржаја које организује рурално становништво на породичним газдинствима у циљу привлачења туриста и стварања додатног прихода.

За развој туризма на селу потребно је применити одговарајућу стандардизацију и категоризацију услуга, посебно адекватних услова за смештај. Законом о туризму посебно је уређено пружање услуга смештаја и исхране у домаћинствима, као специфичан облик пружања угоститељских услуга. Смештај у домаћој радиности и у сеоском туристичком домаћинству мора испуњавати прописане санитарно-техничке услове и бити разврстан у одговарајућу категорију, одређену актом надлежног општинског органа, што је прописано Правилником о минималним техничким и санитарно - хигијенским условима за пружање угоститељских услуга у домаћој радиности и сеоском туристичком домаћинству. У Општини Владичин Хан нема категорисаних сеоских туристичких домаћинстава.

Неадекватна путна инфраструктура (неасфалтирани локални путеви) су једна од претњи оживљавању и развоју села па је од посебне важности инфраструктурно опремање села.

## 7.3. Национална Стратегија развоја туризма РС

Имајући у виду тренутно стање развијености стратешких туристичких подручја, производа, инфраструктуре, супраструктуре и дестинација, министарсва надлежног за послове туризма је у сарадњи са привредницима, научном и туристичком заједницом Србије у циљу ефикаснијег спровођења Стратегије и развоја туризма утврдило листу туристичких дестинација са географским обухватом подручја, описом атракција и туристичких производа.

На списку туристичких дестинација, место су заузеле Власина, Врање и Врањска Бања. У оквиру кључних вредности ових дестинација наведени су културно наслеђе, природна богатства, Власинско језеро, Врањска бања, мали градови а код кључних производа, између осталог, културне тематске руте, манифестације, рурални туризам и специјални интереси. Ова чињеница иде у прилог и општини Владичин Хан с обзиром да је она територијално повезана са Сурдуличком и Врањском општином. У циљу развоја туризма, јако је значајна њихова сарадња кроз израду заједничке туристичке понуде, заједничког регионалног наступа на сајмовима и у медијима, стварању заједничког Регионалног информативног центра и др.

Стратегија развоја туризма посебно указује на значај заштићених подручја за развој туризма. Овај податак иде у прилог општини Владичин Хан и подручју које је стављено под заштиту, Споменик природе „Јовачка језера“, строги резерват природе „Кукавица II“

Заштићена природна добра представљају посебну атракцију заштићеног природног подручја као добра од великог значаја за развој туристичких производа намењених домаћим и страним туристима и чије очување и даља заштита и унапређивање система одрживог управљања представљају битан услов повећања туристичког промета. На основу међународно признате класификације IUCN, Србија је ставила под различите режиме заштите 122 подручја укупне површине 5.900 км2 што чини 7% укупне површине Србије. Ниво заштите у Србији је далеко испод просека земаља конкурената (просек 31%, а Србија свега 7%). Зато је значајно прошири обим заштићених подручја у разним режимима, с циљем достизања заштите у од 15% до 20% укупне територије Србије до 2025. године.

Примарни туристички атрактори су најчешће пејзажна подручја – језера, обале река, врхови и падине планина, шуме, итд. Њих најчешће карактеришу богати екосистеми. Директан утицај развоја туризма огледа се у деградацији таквих екосистема.

Преобиман, лоше испланиран, или неконтролисан развој туристичке делатности и / или туристичких развојних пројеката може са собом донети неприхватљив ниво промена у смислу физичких карактеристика, интегритета, еколошког идентитета и биодиверзитета подручја.

Лоше управљање и прекомерни развој туризма и повезаних делатности може у великој мери да угрози наслеђе, како физички, тако и у смислу промене аутентичног идентитета и дугих карактеристика. Еколошки идентитет, култура и животни стил локалних заједница су у сталној опасности од деградације, као последица сталног повећавања туристичког промета. Кључне претње које развој туризма доноси у погледу природног и културног наслеђа су следеће:

* Преобиман, лоше испланиран, или неконтролисан развој туристичке делатности и / или туристичких развојних пројеката може са собом донети неприхватљив ниво промена у смислу физичких карактеристика, интегритета, еколошког идентитета и биодиверзитета подручја;
* Недостатак адекватне и примерене презентације и комуникације важности наслеђа, како посетиоцима, тако и локалним заједницама / домаћинима може довести до неразумевања и лошег односа према култури и наслеђу подручја у ширем смислу. На тај начин се може спречити или значајно умањити јавна и политичка подршка, као и доступна финансијска средства за заштиту и унапређење наслеђа;
* Недостатак механизама дестинацијског менаџмента/управљања туризмом и нестручно вршење ових послова од стране управљача заштитом, узрокује низак ниво искоришћености потенцијала за развој туризма и угоститељства, неадекватну валоризацију вредности и атракција дестинације, неадекватно управљање посетиоцима, ствара лош имиџ и мању посећеност и изостанак пуних комерцијалних ефеката и др.

Из напред наведених разлога стратешко опредељење се односи на следеће:

* туристичкој валоризацији оваквих подручја прићи плански, имајући у виду све потенцијално негативне ефекте које развој туризма може да има и на подручје и на локалну заједницу;
* У наредном периоду, формирати управљачке и контролне јединице туристичког развоја – Дестинацијске менаџмент организације (ДМО), где је то одрживо у складу са Законом о туризму;
* ДМО ће координирати активности везане за систем заштите управљачких тела у заштићеним подручјима и активности управљања туризмом и туристима, дељење оговорности за развој туризма са туристичким организацијама, локалном заједницом и туристима, обезбеђивање економских услова за развој туризма;
* У процесу планирања, па и самог управљања туризмом у заштићеним подручијима, ДМО морају да обезбеде задовољавање интереса свих кључних интересних група: управљачка структура заштићених подручија (планери, менаџери), запослени у заштићеним подручјима, туристи/посетиоци, локална заједница и становништво које живи на заштићеном простору и око њега, власници земљиша унутар и око заштићеног подручја, заинтересовани за експлоатацију природнх ресурса, државна управа и државне организације, невладине организације и удружења грађана (еколошке организације, економске асоцијације), приватни сектор (хотелска индустрија, угоститељска предузећа), туроператори, дестинацијске менаџмент организације, образовне и научне институције, медији.
* Усмеравати све актере у заштићеним подручјима на развој инструмената за креирање и спровођење концепта одрживог туризма у заштићеним подручјима (заштита простора и зонирање, управљање туристима (visitor management), еколошка процена утицаја, гранични капацитет, ниво прихватљивих промена, етички кодекси).
* Спроводити мониторинг заштићених подручја и у сегменту туристичке активности (пратити индикаторе који указују на стање природног и културног наслеђа, односно заштићеног простора). Ти индикатори се дефинишу у самом процесу планирања заштите, а током управљања заштићеним подручијем периодично се врши провера адекватности изабраних индикатора. Индикатори се бирају пажљиво, имајући у виду ограничења финансијске и оперативне природе. Мониторинг управи заштићених подручја пружа неопходне податке и информације о стању заштићеног подручија, па самим тим и утицају који туризам има на дати простор.

Овим смерницама Стратегија доприноси примени све четири компоненте одрживог развоја – економској, социјалној, еколошкој и културној (одрживости животне средине).

# 8. ПРИОРИТЕТИ, ДЕФИНИСАЊЕ ЦИЉА, НОСИОЦА, РОКОВА И ПОТЕНЦИЈАЛНИХ ИЗВОРА ФИНАНСИРАЊА

|  |
| --- |
| 1. ОБЕЛЕЖАВАЊЕ ГРАНИЦА ЗАШТИЋЕНОГ ПРИРОДНОГ ДОБРА“ЈОВАЧКА ЈЕЗЕРА“ |
| Управљач Установа Центар за културне делартности, туризам и библиотекарство-одсек за туризам |
| 2018 година |
| Управљач заштићеног подручја финансира обележавање |
| 1. ПОСТАВЉАЊЕ ИНФОРМАТИВНИХ ТАБЛИ ЗА ЗАШТИЋЕНА ПРИРОДНА ДОБРА НА УЛАЗУ У ОПШТИНУ ВЛАДИЧИН ХАН И НА ИЗЛАЗУ |
| Управљач Установа Центар за културне делартности, туризам и библиотекарство-одсек за туризам |
| 2018 година |
| Управљач заштићеног подручја финансира израду и постављање табли |
| 1. ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ ЗА ПРИЛАЗНЕ САОБРАЋАЈНИЦЕ СА ПЕШАЧКИМ СТАЗАМА НА ПОДРУЧЈУ ЗАШТИЋЕНОГ ПРИРОДНОГ ДОБРА «ЈОВАЧКА ЈЕЗЕРА» |
| Управљач Установа Центар за културне делартности, туризам и библиотекарство-одсек за туризам |
| 2017-2018 |
| Управљач заштићеног подручја финансира израду пројектно-техничке документације |
| 1. ИЗГРАДЊА ПРИЛАЗНИХ САОБРАЋАЈНИЦА ПРЕМА ПЛАНУ ДЕТАЉНЕ РЕГУЛАЦИЈЕ ЈОВАЧКИХ ЈЕЗЕРА( ЦРКВЕНО Ј. ,ЖИВКОВО, РУСИМОВО И ЈЕЗЕРО ЖИЛЕВЈЕ) |
| Извођач радова биће изабран на основу расписаног тендера |
| 2017-2018 |
| Инвеститори су Мунистарство трговине, туризма и телекомуникација |
| 1. ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ ЗА ЗАДРУЖНИ ДОМ У СЛЕЛУ ЈОВАЦ |
| Пројектант ће бити изабран по основу расписаног тендера |
| 2018-2019 |
| Инвеститори су Локална самоуправа, Центар за културне делатности, туразам и библиотекарство, Надлежно Министарство |
| 1. ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ УРЕЂЕЊА ПРОСТОРА ОКО ВЕЛИКОГ ЈОВАЧКОГ ЈЕЗЕРА |
| Пројектант ће бити изабран по основу расписаног тендера |
| 2018-2019 |
| Инвеститори су Локална самоуправа, Центар за културне делатности, туразам и библиотекарство, Надлежно Министарство |
| 1. УНАПРЕЂЕЊА СТАЊА ЖИВОТИЊСКИХ ВРСТА НА ПОДРУЧЈУ ЗАШТИЋЕНИХ ПРИРОДНИХ ДОБАРА И ЦЕЛОЈ ТЕРИТОРИЈИ ОПШТИНЕ ВЛАДИЧИН ХАН |
| Реализација пројекта Ловачког удружења «Јелен» Владичин Хан и риболчовачког удружења «Кркуша» |
| 2017-2018-2019 |
| Инвеститори су Удружења, невладине организације, локална самопурава |
| 1. УНАПРЕЂЕЊЕ РИБЉЕГ ФОНДА У ЈОВАЧКИМ ЈЕЗЕРИМА И ЈУЖНОЈ МОРАВИ |
| Инвеститори су Управљач Установа Центар за културне делартности, туризам и библиотекарство-одсек за туризам |
| 2018-2020 |
| Управљач, Локална самоуправа, надлежно Министарство |
| 1. ДЕФИНИСАЊЕ РИБАРСКОГ ПОДРУЧЈА У ЗАШТИЋЕНОМ ПРИРОДНОМ ДОБРУ «ЈОВАЧКА ЈЕЗЕРА»У СКЛАДУ СА ЗАКОНОМ И УЗ САРАДЊУ РИБАРСКОГ УДРУЖЕЊА «КРКУША» ВЛАДИЧИН ХАН |
| Управљач Установа Центар за културне делартности, туризам и библиотекарство-одсек за туризам |
| 2018-2020 |
| Инвеститори су Управљач, Локална самоуправа, надлежно Министарство, Риболовачко удружење |
| 1. ИЗРАДА АКТА О УНУТРАШЊЕМ РЕДУ И ЧУВАРСКОЈ СЛУЖБИ ЗАШТИЋЕНОГ ПОДРУЧЈА «ЈОВАЧКА ЈЕЗЕРА» |
| Управљач Установа Центар за културне делартности, туризам и библиотекарство-одсек за туризам |
| 2018 |
| Инвеститори су Управљачи Установа Центар за културне делартности, туризам и библиотекарство-одсек за туризам |
| 1. ПЛАН РАЗВОЈА СЕОСКОГ ТУРИЗМА НА ПОДРУЧЈУ ОПШТИНЕ ВЛАДИЧИН ХАН |
| Управљач Установа Центар за културне делартности, туризам и библиотекарство-одсек за туризам, Локална самоуправа |
| 2018-2019 |
| финансира Управљач Установа Центар за културне делартности, туризам и библиотекарство-одсек за туризам, Локална самоуправа |
| 1. ПЛАН РАЗВОЈА ЛОВНОГ ТУРИЗМА У ОПШТИНИ ВЛАДИЧИН ХАН-ЛОВАЧКО УДРУЖЕЊЕ «ЈЕЛЕН» ВЛАДИЧИН ХАН |
| Ловчко удружење «Јелен» |
| 2018-2019 |
| Ловчко удружење «Јелен» |
| 1. ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ УРЕЂЕЊА САОБРАЋАЈНИЦА ЗА ПЛАНИНУ КУКАВИЦУ И ПРИСТУПНЕ САОБРАЋАЈНИЦЕ ЗА ЗАШТИЋЕНО ПРИРОДНО ДОБРО «СТРОГИ |
| Локална самоуправа |
| 2018-2020 година |
| Финансира локална самоуправа, надлежно министарство, невлчадине организације |
| 1. РЕЗЕРВАТ ПРИРОДЕ»КУКАВИЦА 2» |
| Пројекат уређења простора око строго заштићеног резервата |
| 2018-2022 |
| Инвеститори су надлежно Министрарство, локална самоуптрава,Србијашуме као управљач заштићеним подручјем |
| 1. УРЕЂЕЊЕ И ПРОМОЦИЈА СПОМЕН ПАРКА «КУЛА» У ВЛАДИЧИНОМ ХАНУ |
| Локална самоуправа, ЈП за комунално уређење општине Владичин Хан,Центар за културне делатности, туризам и библиотекарство |
| 2018-2020 |
| Инвеститор је Локална самоуправа |
| 1. УРЕЂЕЊЕ САОБРАЋАЈНИЦА ПРЕМА КУЛТУРНИМ ДОБРИМА-ЦРКВАМА У СЕЛИМА ЈОВАЦ, РАВНА РЕКА, РУЖИЋ, КАЦАПУН,МРТВИЦА |
| Локална самоуправа-одсек за инвестиције |
| 2018-2022 |
| Инвеститор је локална самоуправа и надлежна Министарства |
| 1. ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ ЗА МОСТОВЕ НА ЈОВАЧКОЈ РЕЦИ У МЗ БЕЛАНОВЦЕ И КАЦАПУН(МОСТ НА ЛЕПЕНАЧКОЈ РЕЦИ И ПРИСТУПНОМ ПУТУ ПРЕМА МАНАСТИРУ «СВ. ИЛИЈА» У СЕЛУ КАЦАПУН |
| Одсек за инвестиције Општинске управе Владичин Хан |
| 2018-2022 |
| Инвеститори су Локална самоуправа, надлежна Министарства |
| 1. ИЗРАДА ИДЕЈНОГ ПРОЈЕКТА ЗА УРЕЂЕЊЕ СПОМЕН –ПАРКА «КУЛА» У ВЛАДИЧИНОМ ХАНУ |
| Одсек за инвестиције Општинске управе Владичин Хан |
| 2018-2020 |
| Ивеститор је Локална самоуправа Владичин Хан |
| 1. ПРОЈЕКАТ ПОВЕЋАЊА СМЕШТАЈНИХ КАПАЦИТЕТА ЗА СПОРТСКО-РЕКРЕАТИВНИ ЦЕНТАР «КУЊАК» |
| Локална самоуправа општине Владичин Хан, Спортски центар «Куњак» |
| 2018-2022 |
| Инвеститор је локална самоуправа |
| 1. УРЕЂЕЊЕ ШЕТАЛИШТА И КЕЈА ПОРЕД РЕКЕ ЈУЖНЕ МОРАВЕ ДО ИЗЛЕТИШТА»ЦЕРОВАЦ» У СЕЛУ ПОЛОМ |
| Одсек за инвестиције Општинске управе Владичин Хан |
| 2018-2020 |
| Надлежно министарство водопривреде и локална самоуправа |
| 1. ИЗРАДА ТУРИСТИЧКЕ СИГНАЛИЗАЦИЈЕ-ПОСТАВЉАЊЕ У СВРХУ РАЗВОЈА ТРАНЗИТНОГ ТУРИЗМА, МАНИФЕСТАЦИОНОГ, СПОРТСКО-РЕКРЕАТИВНОГ И ИЗЛЕТНИЧКОГ ТУРИЗМА |
| Локална самоуправа и Центар за културне делатности, туризам и библиотекарство |
| 2018-2020 |
| Инвеститор је Локална самуправа општине Владичин Хан, Невладине организације, Удружења, надлежна Министарства |

# 9. ЗАКЉУЧАК

Општина Владичин Хан представља врло интересантну туристичку дестинацију по свом географском положају (раскрсница путева), са изузетним природним лепотама, културно историјским вредностима, погодним климатским условима, мноштвом река и језера. Очуваност природе и богатство река, језера и дивљачи, представљају изузетну туристичку атракцију и потенцијал за развој ловног и риболовног туризма.

Њихово природно очување, развој и управљање од пресудног су значаја за стратешко искоришћавање ових ресурса.

Поред бројних предности, туризам у општини је оптерећен и многим проблемима: недостатак дугорочних визија на свим нивоима и потенцијалима улагања у туризам, недовољни и неадекватни смештајни капацитети, непотпуна (недовољно комплетирана) туристичка понуда, неконтролисано, нефункционално и економски неоправдано коришћење постојећих ресурса, недостатак властитог капитала за значајнију ревитализацију туристичке привреде и др.

Имајући у виду све ово, а у циљу искоришћавања поменутих ресурса, неопходно је изградити структуру систематског, планског, циљног и координираног развоја различитих врста туристичких садржаја тј. дестинација.

Од велике је важности улагање које трба усмерити на: унапређење имиџа општине Владичин Хан као туристичке дестинације, унапређењу образовног нивоа туристичког особља, унапређење функционисања туристичких дестинација, бољу приступачност туристичких дестинација, развој нових туристичких производа и др.